ועדת החוקה, חוק ומשפט, כנסת 23, פרוטוקול מספר 142, 2020-11-11 16:10

יעקב אשר: שלום לכולם, חברים יקרים, אני פותח את ישיבת הוועדה, הנושא על סדר היום: הצעת חוק סמכויות מיוחדות להתמודדות עם נגיף הקורונה (הוראת שעה) (תיקון מס' 5) (אזור תיירות מיוחד), של חברי הכנסת איתן גינזבורג, מכלוף מיקי זוהר, מיקי חיימוביץ', משה ארבל, מתן כהנא, אלי אבידר, מאיר כהן וניצן הורוביץ.

יעקב אשר: הכנה לקריאה שנייה ושלישית.

יעקב אשר: הנוסח הגיע לכל חברי הוועדה.

יעקב אשר: אני רוצה לומר דבר אחד, עברנו פה ימים ארוכים, ארוכים מדי לטעמי, ואני חושב שבסופו של דבר הגענו למשהו שאני ממש לא יכול לברך עליו לגמרי.

יעקב אשר: אני רוצה להפריד בין סוגיות.

יעקב אשר: יש סוגיה אחת שהיא סוגיה עקרונית לדעתי וגם חוות הדעת של היועץ המשפטי של הוועדה הייתה כזאת, שבחקיקה ראשית ובחקיקה, חוק גדול כמו מה שנקרא קורונה הגדול – תמיד אוהבים לקרוא לו חוק הקורונה הגדול – גם אם עושים תיקון שהוא בא לתקן משהו מסוים, הוא לא יכול להיות מיוחד למקום מסוים אלא אם כן אנחנו יודעים במפורש שהממשלה עברה וסרקה את כל הארץ, בדקה וראתה שאין שום מקום אחר לעניין הזה.

יעקב אשר: אבל מאחר וכאן ישבה שרת התיירות, וכששאלנו האם בדקתם למשל את טבריה?

יעקב אשר: התשובה הייתה, לא.

יעקב אשר: לא בדקו.

יעקב אשר: לכן דעתנו הייתה – אגב, דעתי גם נשארה כזאת – שבחקיקה כזאת, נכון שהסכמנו שיהיה כתוב אילת ועין בוקק וזה היה המחולל של העניין ואלה המקומות שנבדקו והם יכולים להיכנס לתוך הדבר הזה, אבל ביקשנו, עמדנו על זה, שלממשלה תהיה אפשרות לשקול כי הרי זה חוק סמכויות.

יעקב אשר: מה אומר סמכויות?

יעקב אשר: אתם הסברתם לי, אני הרי הבור ועם הארץ כאן, הסבירו לי מה זה חוק הקורונה, חוק הסמכויות?

יעקב אשר: הוא החוק שבעצם המסגרת שממנה המחוקק מנחה את הממשלה איזה שיקולים לשקול.

יעקב אשר: בוודאי שבמצב כזה, אדוני ראש העיר - זאת הייתה דעתי כל הזמן, גם אמרתי לך את זה בשיחה פרטית, אתה מייצג את העיר שלך וזה מצוין - כך צריך להיות.

יעקב אשר: אתה עושה את זה אגב נפלא, במסירות נפש ואני מקווה שהאזרחים שלך יידעו להעריך את זה.

יעקב אשר: אבל אמרתי לך, תחשוב שאתה היית במקומי והיית צריך לדאוג לכלל הרשויות, שאולי יש עוד מישהו – אין הרבה סיכוי אבל אולי – לצערי הרב, עמדת הממשלה בעניין הזה לא השתנתה גם אחרי השיחות וגם אחרי כל המהלכים שעברנו כאן בימים האלה.

יעקב אשר: אני יכול להגיד דבר אחד - - -

אלי אבידר: נשברת?

יעקב אשר: כן, נשברתי, ממש נשברתי.

יעקב אשר: נראה לך שאני איש שבור?

מיכאל מלכיאלי: גילה אחריות למען תושבי העיר אילת.

קארין אלהרר: מי שמגלה אחריות, פותח את העסקים באילת.

מיכאל מלכיאלי: ואז יימשך החוק עוד הפעם.

קארין אלהרר: תגידו לציבור, שאתם מגלים אחריות, סוגרים אותם ולא פותחים.

אוסנת הילה מארק: למה משכו את החוקים האלה?

קארין אלהרר: תצביעי אתנו, אוסנת.

אוסנת הילה מארק: הייתם משאירים - - -

קארין אלהרר: את מוזמנת להעלות אחד משלך.

קארין אלהרר: תעלי אחד משלך, נראה אותך.

קארין אלהרר: מה הבעיה, למה את לא מעלה?

קארין אלהרר: נראה אותך, רק לדבר.

אוסנת הילה מארק: רק למשוך את הגלגלים, תכלס, בוא נפזר את הכנסת.

קארין אלהרר: אתם יודעים רק לדבר, הליכוד וכחול לבן רק מדברים.

יעקב אשר: אתם רוצים לקדם את החוק?

יעקב אשר: חברים, לצערי הרב הממשלה החליטה את מה שהחליטה בעניין הזה, לא הצלחנו לשכנע.

יעקב אשר: אני חושב שההסכמות האחרות שהגענו אליהן, שוב, הן לא בדיוק כלשון הוועדה, זה נכון, אבל הן גם לא כלשון הממשלה, גם זה נכון.

יעקב אשר: אני רק אומר דבר אחד, אני אומר לאותן רשויות, למשל העיר טבריה, ראש העיר כתב בזמנו מכתב, אני אומר לראשי ופרנסי העיר, אם אתם יודעים להכין תוכנית שהיא אמיתית ונכונה, תגישו אותה לממשלה.

יעקב אשר: אם נצטרך בשביל זה לפתוח את החקיקה, דבר שלדעתי הוא לא ראוי לעשות, אבל אם יגיעו להסכמות כאלה עם הממשלה ויוכיחו שאפשר לעמוד בזה, אנחנו כוועדה נעשה את זה הכי מהר שאנחנו יכולים.

יעקב אשר: דבר שני, בנושאים האחרים, כפי שנמצאים בנוסח המעודכן, יש הסכמות ויש הבנות למרות שחלק מהן אני אוהב יותר, חלק אוהב פחות, זה הדברים שהגענו אליהם.

יעקב אשר: אני רוצה שתדעו רק דבר טכני אחד, אין לי בעיה לעשות את הישיבה הפוך: אני מציע קודם להקריא את החוק, אם יהיו הסתייגויות אז צריך לשמוע גם את עיקרי ההסתייגויות.

יעקב אשר: אחר כך, גם אחרי שאנחנו מאשרים יש עוד עבודת נוסח שלוקחת זמן.

יעקב אשר: אם אנחנו רוצים לנסות להעביר את זה מהר, אני מציע להפוך את היוצרות, להתחיל בהסתייגויות, עיקרי ההסתייגויות יהיו גם הנאומים מצדי, נצביע, ואחר כך, אם יהיה נאומי סיכום אני מוכן להמשיך את דיוני הוועדה גם לנאומי סיכום.

יעקב אשר: אחר כך כל אחד יביע את דעתו, אני בטוח שיש לכם מה לומר, גם לי יש מה לומר, אמרתי חלק.

יעקב אשר: בנימה אישית אני רוצה לומר עוד דבר, אמר איתן, באחת הישיבות שהתקיימו, אנחנו נמצאים בבית של פשרות, זה חלק מהתפקיד שלנו.

אוסנת הילה מארק: מעניין למה איתן אף פעם לא מתפשר.

יעקב אשר: אני מציע לא להפריע לי.

איתן גינזבורג: אני מציע לחברת הכנסת מארק, לקרוא את הצעת החוק המקורית ואת הצעת החוק הזאת ולראות אם אין פה פשרה.

יעקב אשר: אני חושב שזה מה שהיינו צריכים להגיע אליו, עמדנו על דברים מסוימים שבהחלט שופכים אור אחר לגמרי על הצעת החוק ולכן מה שאני מציע, אני מציע שנתחיל עם ההקראה.

יעקב אשר: אני שואל אתכם, אתם מסכימים להקראה, לאחר מכן הסתייגויות, לאחר מכן הצבעות?

יעקב אשר: אני אתן לכל אחד לדבר.

איתן גינזבורג: כן, קודם הקראה.

איתן גינזבורג: נתחיל עם ההקראה.

איילת שקד: חברים, בוא נתחיל מהצבעות.

איילת שקד: בוא נצביע, נשחרר את החוק ואחר כך נדבר.

יעקב אשר: אני מציע, אלי אבידר, אתה רוצה לדבר עכשיו?

יעקב אשר: אדוני היועץ המשפטי, להקריא את החוק לפי הנוסח שהועבר לחברי הוועדה.

גור בליי: יש כמה שינויים - - -

קארין אלהרר: אפשר תוך כדי השינויים להעיר הערות?

יעקב אשר: אפשר, אבל אני מציע לעשות את זה בהסתייגויות כי אני כרגע לא הולך לגעת בנושא.

יעקב אשר: נתחיל עם ההקראה.

גור בליי: נתחיל להסביר גם את השינויים, יש עוד כמה שינויים והערות נוספות שקיבלנו.

גור בליי: הצעת חוק סמכויות מיוחדות להתמודדות עם נגיף הקורונה החדש (הוראת שעה) – זה יהיה תיקון מס' 3 - התשפ"א-2020.

מוגבל" יבוא: "אורח" – מי שניתן לו מקום לינה במתקן אירוח";

מוגבל" יבוא: "אזור תיירות מיוחד" – אזור העיר אילת או אזור עין בוקק-חמי זוהר, שהממשלה הכריזה עליו כאזור תיירות מיוחד"; זה בעצם כדי להחזיר את זה לנוסח של הצעת החוק הממשלתית.

הקטין" יבוא: "אישור החלמה" – אישור על כך שאדם הוא מחלים, שניתן לפי סעיף 20 לפקודת בריאות העם; "בדיקת קורונה" – בדיקת נשאות לנגיף הקורונה; "בדיקת קורונה מיידית" – בדיקת קורונה שתוצאותיה מתקבלות מיד";

מוגבל" יבוא: "הכרזה על אזור תיירות מיוחד" – הכרזה לפי סעיף 12א";

"מזון" יבוא: "מיתקן אירוח" – מקום אירוח שבו 11 יחידות אירוח לפחות, המיועד לספק לציבור אורחים בלתי מסוים ומתחלף, בתמורה, שירותי לינה ושירותים נלווים, לפרקי זמן קצובים וקצרים; לעניין הגדרה זו, "יחידת אירוח" – יחידה המשמשת לאירוח ולנופש שבה חדר אחד לפחות, ובו מיטה, חדר רחצה ושירותים; " שימו לב, ההגדרה של מפעיל מתקן אירוח, לבקשת משרד התיירות, זה השתנה מול הנוסח שלכם בצורה קלה, במקום: בעל הרישיון או ההיתר, משרד התיירות ביקש שיהיה כתוב פה:

אוסנת הילה מארק: זה לא נוגד את הצימרים שיש באילת, נכון?

יעקב אשר: הצימרים פתוחים בלי קשר.

אוסנת הילה מארק: הצימרים פתוחים, נכון, אבל אם אתה מחריג אותו מבחינה משפטית ואתה אומר רק מי שיש לו - - -

יעקב אשר: היא אומרת, מה ייקרה אם בכל הארץ צימרים - - -

סתיו קבלו: רישיון העסק הוחל על בתי מלון, זאת אומרת, בתי מלון חייבים ברישיון עסק.

סתיו קבלו: לגבי צימרים, יש הבחנה ללינה קטנה, כלומר, לא מדובר על סדרי הגודל של בתי המלון.

אוסנת הילה מארק: למה היה מהותי להפסיק את זה?

דודו קובנסיאנו: הרעיון של הסעיף הזה, לאפשר, בית מלון שמקבל אורח בלי בדיקת קורונה, להטיל עליו קנס מנהלי.

דודו קובנסיאנו: מסתבר, שלא לכל בתי המלון במדינת ישראל באזורים הספציפיים האלה יש רישיון.

דודו קובנסיאנו: ואז ייווצר מצב, בית מלון שאין לו רישיון אבל הוא קיבל אורח ללא בדיקת קורונה, אי אפשר יהיה להטיל עליו קנס מנהלי.

דודו קובנסיאנו: לכן זה כדי לאפשר את הדבר הזה.

אלי אבידר: זה לא פוגע בצימרים.

דודו קובנסיאנו: לא, לא, לא קשור לצימרים.

יעקב אשר: תודה רבה.

יעקב אשר: הלאה, גור, בבקשה.

משותף" יבוא: "תוצאה שלישית בבדיקת קורונה" – תוצאת בדיקת קורונה עם ממצא שלילי לנגיף הקורונה"; פה נשמט התיקון לסעיף 4, כל הנושא של המחלימים בא בסעיף נפרד.

משותף" יבוא: נגיע לזה בהמשך ההקראה.

משותף" יבוא: הוספת סימן ב'1

משותף" יבוא: שוב, פה זה השינוי המשמעותי, כפי שתיכף נראה מההקראה, נשאר פה בעצם אילת ועין בוקק, חמי זוהר.

משותף" יבוא: ובהתאם גם ירדו הקריטריונים הנוספים שנועדו לסנן את האזורים, לזהות את האזורים.

משותף" יבוא: אז זה חזר לאזור תיירות מיוחד.

משותף" יבוא: "הכרזה על אזור תיירות מיוחד 12א.

משותף" יבוא: (א) בתקופת תוקפה של הכרזה על מצב חירום בשל נגיף הקורונה וכל עוד עומדות בתוקפן הגבלות האוסרות לפתוח מתקני אירוח, רשאית הממשלה להכריז על האזור העיר אילת או על אזור עין בוקק-חמי זוהר כאזור תיירות מיוחד, לאחר ששקלה את הפגיעה בזכויות עקב ההכרזה, ובלבד שהתקיימו לגביו התנאים כמפורט להלן:"

יואב סגלוביץ': רק שאלה, אני שואל את נציג היועץ המשפטי לממשלה.

יואב סגלוביץ': מה מבחינת

יואב סגלוביץ': כם חוקתי?

גור בליי: שנייה יואב, אני אקריא רק עד סוף סעיף קטן (א), כדי שזה לא ייקטע.

גור בליי: ניתן לבצע בדיקות קורונה מיידיות לפי הוראות סעיף 12ד(ב) בזמינות ובמספר הנדרשים כדי לאפשר לאנשים המנויים באותו סעיף קטן להיכנס לאזור בזמן סביר;

גור בליי: ההצעה היא, להוריד את 4, 5, 6 ו-7.

ניצן הורוביץ: אפשר גם אילת וגם ים המלח, לפי הנוסח הזה?

גור בליי: כן.

עופר כסיף: כן אבל האפשרות האחרת לא נזכרה.

יואב סגלוביץ': רק שאלת הבהרה, אין שום בעיה לחוק שאין לו קריטריונים, מבחינתך?

יואב סגלוביץ': אני שואל אותך, משרד המשפטים.

יואב סגלוביץ': החוק הזה הוא בסדר מבחינתך כשהוא נטול קריטריונים?

איל זנדברג: לפי הסעיף שעכשיו הוקרא, הוא היה כלול בעצם גם בהצעת החוק הממשלתית, אם לא, תקנו אותי אם אני טועה.

איל זנדברג: זה חוק שעוסק בשתי רשויות.

איל זנדברג: הצגנו כבר את הדברים, הם עלו בדיון בהצעת החוק הממשלתית.

קארין אלהרר: אבל אז תיקנו.

איל זנדברג: אבל הדברים נאמרו מטעמנו, הצעת החוק עומדת בסד החוקתי, זה לא דבר רגיל ומקובל שמחוקקים חוק שמתייחס לאזורים מסוימים אבל בנסיבות האלה ולאחר שהבחירה של אותם אזורים מבוססים להבנתנו על אמות מידה - - -

יואב סגלוביץ': כשאתה אומר להבנתנו – רק לדייק – היה דיון בהקשר הזה באיזשהו מקום?

איל זנדברג: שיח פנימי, אני לא זוכר תאריך וכדומה אבל הייתה שיחה בעניין והעמדה היא, שאין מניעה משפטית לחוקק את החוק שמתייחס לשני האזורים האלה.

איל זנדברג: שוב, מתוך הבנה ובדיקה, שהבחירה נעשתה על בסיס איזה שהם קריטריונים ממשיים ולא - - -

יואב סגלוביץ': אתם יודעים את הקריטריונים?

יואב סגלוביץ': בדיון הפנימי הרי היה מישהו ממשרד המשפטים.

איל זנדברג: השאלה המשפטית עלתה ואמרנו שאין מניעה משפטית בדבר הזה, מהטעמים שהסברנו בעבר.

מאיר כהן: איל, על אותו מניע, היה דיון על כך שמסעדה בתוך בית מלון תהיה פתוחה, ו-20 מטר, אותה מסעדה תהיה סגורה?

מאיר כהן: יהיה קריטריון?

איל זנדברג: כן.

מאיר כהן: מה ההסבר?

איל זנדברג: את ההסבר הזה יוכלו חבריי ממשרד הבריאות להציג אותו טוב ממני.

יעקב אשר: מאיר, הסעיף שמדבר על זה, זה לא הסעיף עכשיו.

יעקב אשר: נגיע לזה ושם - - -

מאיר כהן: מבחינת המסגרת המשפטית, זה הכול.

איל זנדברג: זה היה מבוסס על הצדקה בריאותית שהוצגה לנו.

איל זנדברג: כי בסופו של דבר, הדבר נכון לגבי כל התהליך - - -

קארין אלהרר: אבל איל, השאלה היא משפטית.

איל זנדברג: צריך למנן את ההיקף של המפגשים החברתיים ולכן לפעמים עושים הבחנה בין קבוצות שנראות דומות אבל בעצם הרעיון היה, אנשים מגיעים והם אמורים לשהות במלון ולא להסתובב במסעדות אחרות, קל יותר לפקח על המלון.

איל זנדברג: כל המסעדות, מסעדה זה כמו אטרקציות בכל העיר אילת - - -

מאיר כהן: לא, מסעדה זה לא אטרקציה, במסעדה אתה יכול להכניס חמישה אנשים, בקרסולה - - -

יעקב אשר: מאיר, אני מציע שנגיע לסעיף.

מאיר כהן: אדוני, הכול בסדר, תודה.

גור בליי: אז איל, בקריטריונים שהכניסו את שני המקומות האלה, להבנתכם, לא נכנסים עוד יישובים?

גור בליי: בדקתם את הדבר הזה?

גור בליי: הרי בסוף הקריטריונים שהכנסנו נועדו לשמר את השוויון.

גור בליי: יש פה שאלה של שוויון שאתם צריכים בהקשר הזה לתת – זאת הטבה שיש בה גם הגבלה אבל יש פה גם אלמנט, אבל לחלק אותו בצורה שוויונית בין האזורים השונים בארץ.

גור בליי: אתם עשיתם את הבדיקה שלכם?

גור בליי: הדבר הזה נעשה בצורה שוויונית והקריטריונים שהכניסו את אילת ואת עין בוקק לא מכניסים יישובים נוספים?

איל זנדברג: להבנתנו, ואני חוזר על הדברים – שואלים שוב אז אענה – אכן יש איחוד לשני האזורים האלה מבחינת היקף בתי המלון שלהם זה מסייע, המיוחדות שלהם מבחינה גיאוגרפית והאפשרות לתחום, ההטבה או התועלת המשמעותית המידית הכלכלית אל מול אזורים אחרים בארץ.

איל זנדברג: כן, יש משהו מיוחד בהם - - -

אלי אבידר: אתם בחנתם אזורים אחרים שאי אפשר לבודד אותם?

אלי אבידר: אני לא מבין.

אלי אבידר: בחנתם את זה, עשיתם קריאה לציבור לבוא להגיד לכם אם יש מתחמי תיירות שאפשר לבודד אותם או לא?

אלי אבידר: סתם תשובה כללית לא נותנים.

אלי אבידר: למה אתה לא חושב שבטבריה אפשר לבודד?

אלי אבידר: הרשות המקומית נדרשה לתת תשובה?

אלי אבידר: בצפת, הרשות המקומית נדרשה לתת תשובה?

אלי אבידר: לא שאלתם.

אלי אבידר: בגלל זה אישרנו את האופציה לממשלה לקבל החלטה, לא אמרנו לה, את חייבת.

איל זנדברג: אני אשיב לשאלה, ההסבר המקצועי מדוע הגיעו למסקנה הזאת – לא לי לתת.

איל זנדברג: מה שהוצג לנו שכנע אותנו שהדבר הזה אינו מגיע לרמה של מניעה משפטית והוא אפשרי והוא מבוסס על אבני השוויון.

איל זנדברג: האם רוצים עכשיו לדעת מדוע עיר מסוימת כן או לא נכנסת מבחינת ההיגיון?

איל זנדברג: אני מציע שהגורמים המקצועיים ממשרדי הממשלה יסבירו.

איילת שקד: אדוני יושב-הראש, אני רוצה דקה הצעה-לסדר, בעצם, לחזק את מה שאתה אומר.

איילת שקד: אנחנו דנו בחוק הזה הרבה מאוד, אם אנחנו לא נצביע עליו תוך שעה, החוק הזה לא יעבור היום.

איילת שקד: אם הוא לא יעבור היום, פרנסה של אלפי אנשים תיפגע לעוד שבוע.

איילת שקד: אי אפשר עכשיו לעבור על כל סעיף וסעיף.

איילת שקד: אני מציעה - - -

אלי אבידר: מאה אחוז, בוא נכניס אותם גם תחת השב"כ.

איילת שקד: בוא נקבל החלטה, שלא מגישים הסתייגויות, שמקריאים את החוק בצורה שוטפת, מצביעים עליו ואחר כך עוד נדבר פה.

איילת שקד: כי אם לא, אני אומרת לכם, אנחנו לא נספיק להעביר את זה היום ופרנסה של אלפי אנשי תיפגע לעוד שבוע.

אלי אבידר: מספיק עם הפופוליזם.

יעקב אשר: איילת, זה שאת בזום, אנחנו מצטערים שאת לא פה.

יעקב אשר: אני מסכים עם מה את אומרת, אבל אנחנו נמצאים פה בדיון בקריאה שנייה ושלישית, אומנם קיימנו את הדיון בוורסיה הקודמת, הממשלתית, זה נכון, אבל מבחינה משפטית, אני לא יכול למנוע מחברי ועדה להעיר הערות.

אלי אבידר: אני מבקשת מחברי הוועדה לקבל את ההחלטה שלך ושנצליח ונספיק להעביר היום את החוק.

יעקב אשר: איילת, אני ביקשתי את זה מחברי הוועדה, הם אנשים אינטליגנטים והם יעשו מה - - -

אוסנת הילה מארק: ראש העיר, מנסה לעשות לך פה איזשהו - - -

יעקב אשר: אני מבקש לקצר עד כמה שאפשר אבל אני לא יכול למנוע ואני לא רוצה למנוע.

יעקב אשר: זאת ועדה שנותנת לחבריה את רשות הדיבור ואני בטוח שאף אחד לא רוצה לגרום לכך שזה יידחה.

יעקב אשר: ראש העיר, אתה רוצה לומר משהו?

מאיר יצחק הלוי: קודם כל, אני רוצה לומר לכל חברי הוועדה, ולך, אדוני היושב-ראש, תודה רבה על המאמץ המרוכז של הימים האחרונים.

מאיר יצחק הלוי: ברשותך, אני רוצה לענות לחבר הכנסת אבידר ולשאר החברים.

מאיר יצחק הלוי: החוק הזה נחקק על מתווה שהוכן לעיר אילת, שקראנו לו "מגן אילת".

מאיר יצחק הלוי: זה מתווה שהוכן בעיר אילת, עד העיר אילת ומשום אפיוניה הייחודיים של העיר ואני אדגיש מהם האפיונים.

מאיר יצחק הלוי: שאלת מה שונה?

מאיר יצחק הלוי: הדבר האחד, מדובר בעיר שכל כלכלתה מושתתת על נושא התיירות.

מאיר יצחק הלוי: זאת עיר שיש בה את כמות בתי המלון, אין כדוגמתה בשום מקום אחר ומהווה אחוזים שאין כדוגמתם בשום מקום אחר.

מאיר יצחק הלוי: זאת עיר שהפרנסה המידית, הישירה היא מנושא התיירות.

מאיר יצחק הלוי: אתה אמרת מה שונה ואני רוצה להדגיש - - -

אלי אבידר: אבל אין ויכוח על אילת, מה אתה מסביר?

מאיר יצחק הלוי: זאת עיר שנמצאת ברמת האבטלה משום שהתעשייה הזאת - - -

אלי אבידר: אבל אין ויכוח.

אלי אבידר: אין ויכוח על אילת.

יעקב אשר: אלי, דקה.

יעקב אשר: ראש העיר, אני רוצה לומר לך דבר אחד, אני לא רוצה להיכנס לוויכוחים, אני אתן לך להשלים לך את הדברים.

יעקב אשר: אני רוצה לומר רק דבר אחד, אין פה אחד, קואליציה ואופוזיציה, גם אם יש חילוקי דעות, הכוח הזה שהבאנו לתיקונים לא שייך רק לי ולא רק לקואליציה, הוא שייך גם לחברים מהאופוזיציה.

יעקב אשר: לכן אני אומר, כולנו בתוך העניין הזה, לטוב ולרע, עם הבעיות של החוק הזה ועם היתרונות שהם יותר גדולים בחוק הזה.

יעקב אשר: ראש העיר, בבקשה.

מאיר יצחק הלוי: משפט מסכם.

מאיר יצחק הלוי: אני רוצה להזכיר לכולנו, היינו כבר ביום רביעי שעבר לאשר את החוק, זה עוד שבוע שעובר.

מאיר יצחק הלוי: אני רוצה לבקש מהחברים הנכבדים – אני יודע שכולכם רוצים את טובת העיר – אני מבקש דבר אחד, שעוד היום נוכל להעביר את הדברים על מנת שנוכל לפתוח את העיר בסוף השבוע הזה.

אלי אבידר: זאת הכוונה, קדימה.

יעקב אשר: אני רק אוסיף על זה עוד משהו, שתדעו, שאחרי האישור שלנו ואישור המליאה, הנסחות וכו', הממשלה צריכה להתקין גם תקנות.

יעקב אשר: לכן, אם אנחנו רוצים שזה ייצא לפועל, צריך להזדרז אבל כל אחד יגיד מה שהוא רוצה.

יעקב אשר: בבקשה, אדוני היועץ המשפטי, בקשה לזירוז גם אתך.

עופר כסיף: אני מקבל את מה שאמר ראש העיר, כולנו רוצים לזרז את זה, רצינו בזה כבר וזה היה אפשרי להעביר את זה לפני יומיים שלושה, אבל אי אפשר שזה יהיה על חשבון מה שנראה לכל אחד מאתנו כראוי.

עופר כסיף: אני עדיין מעלה את השאלה, אני רוצה להבין, מה הרציונל של הוצאה או מחיקת האפשרות של הממשלה להרחיב בתקנות למקומות אחרים?

עופר כסיף: הרי אנחנו לא קובעים פה במסמרות שהממשלה חייבת אחר כך לפתוח.

עופר כסיף: אנחנו לא קובעים במסמרות ומלכתחילה לא הייתה כוונה לקבוע במסמרות ולחייב את הממשלה לפתוח עוד מקומות.

עופר כסיף: מה הבעיה בלאפשר זאת?

עופר כסיף: אני לא מבין את זה.

אוסאמה סעדי: אני מבין שאנחנו רוצים לקדם והיה אפשר לעשות את זה כבר לפני כמה ימים.

אוסאמה סעדי: אמרתי אז לכבוד שר הבריאות, בוא תקבל היום 100 חברי כנסת שתומכים פה אחד בחוק הזה.

אוסאמה סעדי: דיברנו גם עם ראש העיר אילת, אבל בסוף משכו את החוק בלי לדעת.

אוסאמה סעדי: אני מבין שאנחנו למעשה חוזרים לנוסח הממשלתי.

יעקב אשר: לא, תדע, אתה בחור אינטליגנטי, מהאינטליגנטים שישבו בוועדה.

אוסאמה סעדי: אז תגיד לי מה, ישר אבין.

יעקב אשר: אני לא אגיד לך, היועץ המשפטי יגיד לך.

יעקב אשר: תאפשרו לו להקריא.

עופר כסיף: יעקב, אמרת שתשיב לשאלה שלי.

ניצן הורוביץ: הוא אמר לך, אין רציונל.

יעקב אשר: אתה לא בקשב אתי כל הזמן, זאת הבעיה.

עופר כסיף: הנה, אשתדל.

ניצן הורוביץ: הוא אמר, אין רציונל.

עופר כסיף: אין רציונל.

יעקב אשר: אתה יודע מה, אנסח את זה אחרת, טרם הספקתי להבין אותו.

קארין אלהרר: אפשר להתקדם לעניין האטרקציות?

יעקב אשר: ודאי.

יעקב אשר: חברים, אני מבקש שקט מוחלט.

יעקב אשר: אני רוצה שהממשלה תתקין את התקנות עוד היום.

יעקב אשר: בבקשה.

גור בליי: לפני שאני ממשיך כי זאת הנקודה הכי משמעותית.

גור בליי: אני רוצה להדגיש, כמו שציין קודם היושב-ראש, דרך המלך היא לקבוע קריטריונים כלליים, זאת הדרך הנכונה גם לעשות חקיקה ראשית מהסוג הזה וחובתה של הממשלה לנהוג בשוויון.

גור בליי: לכן גם שאלתי שאלות את עו"ד זנדברג, ממשרד המשפטים, שענה, שהממשלה כן נהגה והפעילה קריטריונים שוויוניים אבל הם לא רוצים שהקריטריונים ייכנסו לחוק, היא עשתה את זה בדרך של גיבוש ההחלטה, כך אני מבין, על ים המלח ואילת.

גור בליי: האם זה נכון, איל?

קארין אלהרר: כן, הם לא רוצים לחצים, נו, בוא נתקדם.

איל זנדברג: זה נכון, זאת אכן הדרך - - -

גור בליי: הדבר הזה לא פשוט בעיניי בכלל.

איל זנדברג: הוא לא פשוט גם בעיניי אבל הוא אפשרי, אנחנו באירוע מסוים ולכן גם שזה לא יהיה תקדים לחקיקה שמחר תבוא.

אלי אבידר: זה בדיוק מה שעשית, עשית תקדים.

אלי אבידר: אל תגיד שלא יהיה תקדים, זה מה שעשית.

אלי אבידר: ועכשיו יהיה לנו חוק לחתוליה בבית שמש.

קארין אלהרר: למי?

גור בליי: טוב, אני מקריא:

דודו קובנסיאנו: לדעתי, להשאיר רק את עמדת הגורמים המקצועיים לעניין התקדמות מדדי התחלואה, אין מה להביא את עמדת שרת התיירות ומשרד הבריאות.

גור בליי: מה אתה אומר להוריד?

דודו קובנסיאנו: לדעתי יש להשאיר רק את עמדת גורמי המקצוע במשרד הבריאות לעניין התקיימות מדדי התחלואה כי שאר הקריטריונים ירדו.

גור בליי: זה היה בממשלתית.

גור בליי: שר הבריאות ושר התיירות היה בהצעה הממשלתית.

גור בליי: אתם רוצים שנוריד?

גור בליי: נוריד.

קארין אלהרר: מה נוריד?

יעקב אשר: חבר'ה, תעזבו עכשיו.

יעקב אשר: משרד התיירות, אתם רוצים לרוץ?

יעקב אשר: יאללה, סע.

גור בליי: אז אני רק מוריד, ירד השר לביטחון פנים, ומוריד את המילים: לעניין התקיימות התנאים המפורטים בסעיף קטן (א) שבתחום אחריותו.

גור בליי: כל הסעיפים האלה כמובן דנו בהם באריכות בסיבוב הקודם אז אני לא חוזר ומסביר אותם.

אוסאמה סעדי: בוא תגיד לנו איפה השינוי.

גור בליי: אני צריך להקריא את הכול, אני מדגיש את השינויים כמובן.

אוסאמה סעדי: כל מתקני האירוח של כל האזור?

אוסאמה סעדי: לא של המלון עצמו.

גור בליי: מתקני אירוח, מתקן אירוח זה המלון.

גור בליי: זה מקום אירוח שבו יש 11 יחידות אירוח לפחות.

אוסאמה סעדי: אז רק למטרת לינה ובריכת שחייה?

אוסאמה סעדי: אנחנו מדברים על מתקנים ששייכים למלון?

עופר כסיף: זאת השאלה בדיוק.

קארין אלהרר: יעקב, ביקשתי גם לדבר על זה.

קארין אלהרר: אני מנסה להשחיל משפט.

גור בליי: אנחנו תיכף נגיע לסעיף המשלים שעוסק במה נפתח ומה לא נפתח.

קארין אלהרר: אוקי, אז בזה אני מבקשת לדבר.

עופר כסיף: גם אני מבקש לדבר בנושא הזה.

קארין אלהרר: יואב סגלוביץ', בבקשה.

יואב סגלוביץ': אני שואל את גור, המיקום של אותו הדבר, סוג שנקרא לו מה שנקרא פשט, שנגיע אליו אחר כך, למה הוא לא מעוגן כאן בצורה מדויקת?

יואב סגלוביץ': אחרי סעיף 8 יש פירוט כפי שאתם רוצים, אני לא מסכים אליו, למה זה לא המקום לעשות את זה ב-12ג?

גור בליי: ככה זה נבנה במקור בהצעת החוק הממשלתית במובן הזה שבו יש את ההתייחסות הספציפית למלון, גם בהמשך הסעיף מדובר על מה מראים כשאתה מגיע למלון, במה הם מחויבים.

יואב סגלוביץ': אז זה רק על המלון?

גור בליי: זה בעצם רק על המלון.

קארין אלהרר: מה יהיה פתוח במלון?

יואב סגלוביץ': מסעדה במלון לא יכולה להיות פתוחה?

גור בליי: היא כן.

קארין אלהרר: היא תהיה פתוחה.

יואב סגלוביץ': לא חדר האוכל, המסעדה במלון.

גור בליי: הכוונה בית אוכל זה המסעדה במלון.

קארין אלהרר: מה ההבדל?

קארין אלהרר: נציגי משרד הבריאות יסבירו, בבקשה, מיכל.

מיכל גולדברג: הכוונה לחדרי האוכל של בית המלון.

קארין אלהרר: מה עם מסעדות בבית מלון?

אוסאמה סעדי: אנחנו יודעים מה נקודות המחלוקת בחוק הזה, אנחנו שואלים - - -

קארין אלהרר: אוסאמה, תן לה לענות.

אוסאמה סעדי: אני מחדד.

אוסאמה סעדי: על התוספת של האזורים הנוספים, הבנו.

אוסאמה סעדי: אנחנו שואלים, עסקים, מסעדות, כל הדברים האלה שמחוץ לבתי המלון, יעבדו או לא יעבדו?

קארין אלהרר: רגע, אנחנו עוד לא שם.

קארין אלהרר: מיכל, אני מבקשת שתתייחסי רק לבית המלון, מה יהיה פתוח?

מיכל גולדברג: בית המלון, מה שיהיה פתוח, כמובן המלון עצמו לצורך הלינה, בנוסף, בריכת השחייה תהיה פתוחה?

מיכל גולדברג: ומקומות נוספים בעיר אילת כמו אטרקציות וכו' - - -

קארין אלהרר: רגע, אבל היינו במלון.

יואב סגלוביץ': היא עונה לך, תני לה לענות.

מיקי לוי: על אחת כמה וכמה במלון.

מיכל גולדברג: אטרקציות מחוץ למלון הם ייפתחו בהתאם לתקנות שתקבע הממשלה ספציפית לאותם אזורים תיירותיים.

מיקי לוי: אז אני רוצה עכשיו, כבר, לפני שהממשלה תחשוב, מכיוון שבמלון יש בדרך כלל רק ארוחת בוקר, לא כולם רוכשים צוהריים וערב, אתם לא תגידו שהאנשים ירעבו, באים לנופש ואתם גוזרים עליהם רעב.

מיקי לוי: היא לא הזכירה את המסעדות במלון.

קארין אלהרר: דיברנו על מסעדות במלון.

גור בליי: סליחה, נציגי הממשלה, אני רוצה לחדד פה משהו, אנחנו כרגע עוד לא מדברים על מה מחוץ למלון כי זה בסעיף יותר מאוחר, אבל איך שאני מבין, בית אוכל זה גם מסעדה וכתוב: בית אוכל הנמצא בתחומם של מתקני האירוח.

גור בליי: אנחנו יודעים שבאילת יש גם את חדר האוכל של המלון וגם את המסעדות שנמצאות במלון.

גור בליי: להבנתי, גם הן פתוחות.

מיכל גולדברג: לשימוש האורחים במתקן.

מיכל גולדברג: זה לא מסעדות פתוחות לציבור הרחב.

קארין אלהרר: אוקי.

עופר כסיף: יש לי שאלה.

עופר כסיף: קודם כל, אני רוצה שתחדדי משהו שאמרת עכשיו לא היה לי ברור עד הסוף.

עופר כסיף: את אומרת, שלפי הנוסח – אשמח שתפני אותי איפה זה מופיע בטקסט באופן מפורש – יש אופציה לממשלה להכריז על פתיחת מסעדות - - -

גור בליי: זה לא הסעיף, נגיע לזה, עופר.

קארין אלהרר: רגע, עופר, זה לא הסעיף.

קארין אלהרר: הלאה.

עופר כסיף: רק תזכרו שבסעיף ההוא - - -

קארין אלהרר: כולם רוצים לדבר.

גור בליי: אני רוצה רק לחדד לגבי (א), ההבנה שלנו פה, שגם המסעדות שנמצאות בתחום המלון – פתוחות.

קארין אלהרר: כתוב בפרוטוקול.

מיקי לוי: היועץ המשפטי אמר את זה לפרוטוקול.

גור בליי: אתה צריך להציג את זה כשאתה עושה צ'ק אין במלון והוא צריך לראות כשהצגת בצ'ק אין במלון.

גור בליי: חובת הצגה של תוצאה שלילית בבדיקת קורונה או אישור החלמה לנכנס לאזור תיירות מיוחד - זה בעצם המגבלות על הכניסה לאזור הזה.

גור בליי: במקום הסמוך לכניסה לאזור (בסעיף זה – עמדת בידוק) תוצאה שלילית בבדיקת קורונה אשר בוצעה במהלך 72 השעות שקדמו לכניסתו לאזור או אישור החלמה.

גור בליי: הוא מתגורר באזור התיירות המיוחד או בסביבת האזור; לעניין זה, "סביבת האזור" – היישובים המנויים בהכרזה על אזור התיירות המיוחד ונמצאים בסביבתו, ואשר תושביהם נסמכים על קבלת שירותים חיוניים או על רכישת מוצרים חיוניים הניתנים באזור האמור;"

מאיר כהן: משרד הבריאות, יש בדיקה מיידית?

קארין אלהרר: מיכל תענה.

מיכל גולדברג: אני מבינה שהנושא נדון בדיונים הקודמים שהיו כאן, היו פה גורמי המקצוע, היה כאן סגן שר הבריאות ואני מבינה שהם התייחסו לשאלות הללו.

מאיר כהן: מה ההתייחסות שלהם, את לא יודעת לצטט את סגן השר?

איתן גינזבורג: - -

מאיר כהן: איתן, אתה לא משרד הבריאות.

איתן גינזבורג: אבל אני הייתי בדיונים.

מאיר כהן: חבר'ה, תקשיבו לראש העיר, אנחנו כולם כאן בכדי לעזור לאילת, והנה ראש העיר כאן ואנחנו תומכים בו.

מאיר כהן: אבל, למרות המהירות ולמרות התחושה שרוצים להעביר לנו, אלה שאלות שמחר בבוקר יבואו לפתחו ולפתחה של הוועדה הזאת.

מאיר כהן: אני רוצה לשמוע תשובה, גברתי ממשרד הבריאות, מחר בבוקר, בעזרת השם, כשהחוק הזה יעבור היום, כולל תקנות בממשלה, כשמישהו ייסע מתל-אביב לאילת, בכניסה לאילת הוא יוכל לעשות בדיקה ולקבל תשובה מיידית כלשון החוק?

מאיר כהן: כן או לא?

מיכל גולדברג: התשובה היא חד משמעית: לא.

מאיר כהן: תודה רבה.

מאיר כהן: רק תשימו לב - - -

מיכל גולדברג: הכוונה היא, שמי שמגיע מתל-אביב לאילת - - -

מאיר כהן: יעשה בתל-אביב.

מיכל גולדברג: חד משמעית, לא.

מיכל גולדברג: הבדיקות המיידיות, אותן הממשלה התחייבה להעניק ללא תשלום, אך ורק לטובת אותה קבוצה של גורמים שטרם הוקראו, עוד מעט נקריא אותם.

גור בליי: תושבים, עובדים.

מיכל גולדברג: רק לגבי הקבוצה הזאת הממשלה התחייבה להעניק את אותן בדיקות מיידיות.

מאיר כהן: לאותן 2,000 שעובדים, יוצאים וחוזרים כל פעם.

קארין אלהרר: רגע, ומה עם קרובי משפחה?

עופר כסיף: זה תוקע הכול.

איתן גינזבורג: זה לא נכון.

עופר כסיף: בטח שכן.

גור בליי: רגע, אני רוצה לחדד את זה - - -

עופר כסיף: פונים אליי גם תושבים ואומרים לי שהם לא - - -

מאיר כהן: עופר, שנייה.

גור בליי: אני רוצה לחדד מענה לשאלה של חבר הכנסת מאיר כהן, הדבר הזה הוא קריטי כמובן כי זה מוגדר בהסדר, רק אם משרד הבריאות אומר שאפשר לבצע בדיקות קורונה מיידיות לפי הסעיף הזה בזמינות, לאפשר לאנשים להיכנס לאזור בזמן סביר, רק אז בכלל אפשר לעשות את ההכרזה.

גור בליי: זה תנאי להכרזה.

גור בליי: הדבר הזה חייבים אותו.

מאיר יצחק הלוי: אנחנו דיברנו על כך שכל מי שמגיע ולא בתוך קטגוריה של אותה קבוצה, עושה בדיקות PCR ומגיע עם תוצאות.

מאיר יצחק הלוי: דיברנו על כ-2,000 אנשים, שיהיו לגביהם בדיקות מהירות.

מאיר יצחק הלוי: אני אומר עוד פעם אחרי שיחה שקיימתי עם סגן השר הבוקר, נכון לימים הקרובים אין בדיקות סופיה, יכול להיות שיהיו בעוד שבוע או שבועיים.

מאיר יצחק הלוי: אני רק מבקש, שזה לא יהיה תנאי להפעלת החוק.

מאיר יצחק הלוי: זה אומר, שאותם 2,000 אנשים יוכלו להיכנס ולצאת.

מאיר כהן: צריך להוסיף את זה, אחרת - - -

קארין אלהרר: מיכל, הממשלה מסכימה?

מאיר יצחק הלוי: אי אפשר להציע חוק ולא לתת את הכלים לבצע אותו.

קארין אלהרר: אתה צודק מאה אחוז.

יואב סגלוביץ': חברים, אני רוצה להוסיף משהו ברשותכם.

יואב סגלוביץ': אני פונה למשרד הבריאות כי זה משהו שיכול להכתיב את העניין.

יואב סגלוביץ': עזבו את הסעיפים שנדון עליהם, התנאי לחוק הזה שייכנס, שבכלל תהיה הכרזה כזאת, הבדיקות המהירות.

יואב סגלוביץ': זה מה שכתוב בחוק.

יואב סגלוביץ': אז אחרי שגמרו את כל הוויכוחים של כיפופי ידיים וחסרי רלוונטיות ושמו אותם בצד, זה כן דבר מהותי כרגע לקיום החוק.

יואב סגלוביץ': ישב פה נציג משרד הבריאות, אודי קלינר, שאלתי אותו יותר מפעם אחת שאלות שנראות קצת טרחניות: האם מחר בבוקר אפשר להתחיל להפעיל את זה?

יואב סגלוביץ': הוא אמר לי, כן.

יואב סגלוביץ': שאלתי עוד פעם והוא אמר לי כן.

יואב סגלוביץ': אנחנו רוצים שהחוק יעבוד.

יואב סגלוביץ': אני חייב להדגיש את הנקודה הזאת, זה כבר הרבה מעבר לכנסת.

יואב סגלוביץ': חייבים לקבל פה תשובה.

מיכל גולדברג: הם יתייחסו לזה.

יואב סגלוביץ': אני אומר משהו שהוא חשוב פה מאוד לכל מי שרוצה לקדם אותו, בלי זה אין חוק, לא קשור, זה המודל, אלא אם כן אני טועה.

איל זנדברג: זה אכן המודל אבל מדוע צריך להניח שהדברים שנאמרו על ידי סגן השר ונציג בכיר של משרד הבריאות, אני מניח שהם נכונים ואכן זה יהיה המצב.

עופר כסיף: ראש העיר אומר שלא.

איל זנדברג: זה אכן יסוד של המודל.

יואב סגלוביץ': יש לנו הזדמנות עכשיו שכולנו נהיה רגועים, שנוציא תחת ידינו דבר שבסוף, אחרי כל הוויכוחים - - -

קארין אלהרר: מיכל, אפשר לוודא את זה?

קארין אלהרר: תוכלי לוודא את זה עם המשרד?

קארין אלהרר: תודה.

קארין אלהרר: הלאה.

קארין אלהרר: לא נצביע עד שלא נקבל תשובה.

גור בליי: הוועדה תשמח לקבל תשובה כי כרגע, שיהיה ברור לכולם, זה כן תנאי סף.

גור בליי: זה תנאי סף להכרזה.

מיכאל מלכיאלי: אני לא הבנתי, מה תנאי סף?

גור בליי: אי אפשר להכריז על אזור תיירות מיוחד אם אין בדיקות מיידיות וזמינות - - -

מיכאל מלכיאלי: אבל משרד הבריאות אמר שיש.

גור בליי: עכשיו היא אומרת שאין.

מיכל גולדברג: סליחה, סליחה, אני לא אמרתי שאין.

קארין אלהרר: ראש העיר אמר כרגע.

מאיר יצחק הלוי: אני אמרתי, שבעוד כמה ימים - - -

גור בליי: סגן השר אמר שיש.

גור בליי: אני ממשיך.

גור בליי: אנחנו נמצאים בעומד 6, 12ד.

גור בליי: (ב)(2) – זה בעצם מי שזכאי לבדיקה המיידית ללא תשלום.

גור בליי: קבלת טיפול רפואי או קבלת טיפול סוציאלי במסגרת רווחה כהגדרתה בסעיף 16(ב);

גור בליי: השתתפות להלוויה, בברית מילה או בטקס חתונה של קרוב משפחה מדרגה ראשונה;

גור בליי: העברה של קטין בין הוריו החיים בנפרד שמי מהם מתגורר באזור התיירות המיוחד;

קארין אלהרר: מי זה הגורם הבכיר הזה?

גור בליי: מי שמחליט לגבי האם הצורך חיוני לקבל את הבדיקה המיידית, אז ההשגה היא לגורם בכיר ממשלתי - - -

קארין אלהרר: רגע, אבל למה לא מבארים מי זה הגורם הממשלתי?

סתיו קבלו: הכוונה היא, מי שיפעילו את אותו חמ"ל לעניין צורך חיוני זה בעצם הרשויות.

סתיו קבלו: וההשגה תהיה – ראש הרשות - - -

קארין אלהרר: אז למה לא לכתוב?

סתיו קבלו: ביקשנו להוסיף בנוסח.

גור בליי: בוא נעשה סדר, יש פה שתי אופציות.

גור בליי: יכול להיות, שמי שיאשר את זה הוא גורם ממשלתי שלא נקבע, ובהתאם ולא נקבע למי ההשגה - אבל חוץ מזה, המסלול שאני מבין שהוא כנראה המסלול שאתם הולכים אליו הוא הרשות המקומית.

גור בליי: ואז מציע פה להוסיף במפורש, שאם זה לרשות המקומית, כלומר, היא מאשרת, אז ההשגה צריכה להיות מוגשת לראש הרשות.

סתיו קבלו: או ממלא מקומו.

גור בליי: אנחנו עכשיו נרשום: ראש הרשות, סגנו - - -

סתיו קבלו: נתבקשנו על ידי עיריית אילת וגם על ידי תמר, שזה יהיה ממלא מקום.

מיכאל מלכיאלי: הסגן הוא לא תמיד בשכר.

קארין אלהרר: אוקי.

קארין אלהרר: לראש הרשות או ממלא מקומו.

סתיו קבלו: או למנכ"ל הרשות.

גור בליי: וגם זה לא תמיד יהיה - - -

דודו קובנסיאנו: וזה כבר בתיאום עם הרשויות.

קארין אלהרר: למי הערעור?

גור בליי: האישור נעשה על ידי איזשהו גורם בתוך הרשות המקומית והערעור הוא לראש הרשות או ממלא מקומו.

קארין אלהרר: אנחנו יודעים מי הגורם?

קארין אלהרר: בסוף זה חוק שאנשים צריכים לבצע אותו.

קארין אלהרר: יש גורם, תצביעו עליו.

סתיו קבלו: אנחנו בשיח מול הרשויות המקומיות.

סתיו קבלו: הרשויות המקומיות מקימות מעין חמ"ל, משל"ט, שיפעל לתת את המענה לדברים האלה.

קארין אלהרר: בסדר, לא אמרתי, תנו לי את השמות של האנשים שיושבים במשל"ט.

קארין אלהרר: תנו לי את הזהות, לא הפרסונלית, תפקיד.

קארין אלהרר: יש פה רק שתי רשויות, אין 1,000.

דודו קובנסיאנו: הם עוד לא הקימו והם לא יודעים את ההגדרה של התפקיד, אבל בסופו של יום, לרשות המקומית יש אינטרס לתת את אותה פררוגטיבה בגלל צורך חיוני.

קארין אלהרר: אדוני, אני אזרחית במדינת ישראל, אני רוצה לבוא לאילת, היה משהו שלא הסתדר לי, יש לי מקום זכות ערעור או יש לי מקום למי להתלונן, תנו לי את השם.

דודו קובנסיאנו: עומד להתפרסם נוהל שכולם יראו למי פונים, תוך כמה זמן פונים, תוך כמה זמן מקבלים תשובה, למי מגישים השגה, הכול יהיה כתוב.

קארין אלהרר: אני לא מבינה את החוקים האלה, שמצד אחד הם סופר פרסונאליים, מדברים על שתי רשויות, מצד שני, הגורם שאליו אפשר להתלונן הוא עלום.

אלי אבידר: וככה היה גם באיכוני השב"כ.

קארין אלהרר: נו, וזה טוב?

סתיו קבלו: הוא לא עלום.

סתיו קבלו: אני חושבת שזה אולי יקשה קצת על הרשות המקומית אם אנחנו נקבע עכשיו גורם שהוא מאוד ספציפי, שהוא זה שייתן את המענה.

סתיו קבלו: בסוף אנחנו צריכים להבין, שאם זה גורם שמאויש 24/7, לבוא ולשים פה תפקידים - - -

קארין אלהרר: יהיה פה אדם אחד?

סתיו קבלו: זה לא יהיה אדם אחד, אני מקווה שיהיו כמה אנשים.

קארין אלהרר: יש לו ממונה, נכון?

סתיו קבלו: סליחה?

קארין אלהרר: יהיה ממונה לגוף הזה מטעם העירייה?

סתיו קבלו: אני מניחה שכן.

קארין אלהרר: יופי, מי זה?

סתיו קבלו: אנחנו נעשה בירור מול העיריות.

קארין אלהרר: תודה.

סתיו קבלו: אבל לא בטוח שזה יהיה אותו גורם.

סתיו קבלו: יכול להיות שבאילת זה יהיה גורם שונה ממועצת תמר.

גור בליי: אני חושב שהכוונה זה לא לכתוב את זה בחוק, פשוט לברר את זה - - -

דודו קובנסיאנו: אבל יהיה גורם, יהיה נוהל שמפורסם לציבור בהתאם להנחיה של רח"ל ומשרד התיירות וכבר ניהלנו שיחות עם העיריות וניהלנו שיחות עם רח"ל, זה אינטרס של העירייה.

דודו קובנסיאנו: מילא, אם זה לא היה האינטרס של העירייה, היינו יכולים להתווכח, אבל יש פה אינטרס.

קארין אלהרר: אני לא בטוחה.

סתיו קבלו: אולי תמר נמצאים בזום ונשאל אותם, גם את עיריית אילת אפשר לשאול לעניין הזה.

קארין אלהרר: אז בואו נשאל אותם.

סתיו קבלו: אני חושבת שלא נכון לכתוב את זה בנוסח.

קארין אלהרר: אוקי, נעשה אתנחתא מהעניין הזה.

קארין אלהרר: אודי קלינר, בזום, לעניין הבדיקות המהירות.

אודי קלינר: שלום.

אודי קלינר: מה השאלה?

אודי קלינר: אשמח לענוות.

קארין אלהרר: השאלה, האם יש בדיקות מהירות זמינות החל ממחר בבוקר לאילת ועין-בוקק?

אודי קלינר: התשובה היא, כן.

אודי קלינר: כמו שאמר בעבר סגן השר, כשהיה בדיון, יש זמינות גם של מכשירים וגם של קיטים כדי לתת את מה שצריך.

אודי קלינר: שוב, אני מדגיש, זה נועד לתושבים ולא לנופשים, שהם כמובן ייבדקו במסגרת הרגילה.

קארין אלהרר: מה הכמות שתהיה?

אודי קלינר: אם אני זוכר נכון, הוזמנו כ-100 מכשירים וכ-100,000 בדיקות, אנסה לבדוק את המספר המדויק.

קארין אלהרר: לאילת ולעין בוקק יחד?

אודי קלינר: שוב, זה לתושבים, לא לנופשים כמובן.

קארין אלהרר: אני מבינה, אבל עדיין יש אנשים.

אודי קלינר: כן, אני מדבר על כל מי שהחוק הגדיר כזכאי לבדיקות מהירות, יש לנו.

קארין אלהרר: מי מפעיל את זה?

אודי קלינר: מבחינת האופרציה, זה עדיין צריך להיסגר, רשות, פיקוד העורף והמכלול שלנו כמובן.

מיכאל מלכיאלי: מחר בבוקר צריך תשובות, מה זאת אומרת?

קארין אלהרר: ד"ר קלינר, הבדיקות האלה אמורות להיות זמינות ממחר בבוקר, מתי תחליטו?

אודי קלינר: אני אומר, זה עכשיו נמצא בעבודה כדי לבדוק איך זה יפעל, זאת אופרציה משמעותית, עובדים על זה, אין לי את התשובה המדויקת כרגע.

קארין אלהרר: לפעמים אני תוהה איך שרדנו 72 שנה.

קארין אלהרר: בחיי אני תוהה.

אלי אבידר: יש אלוהים בשמיים, יש השגחה עליונה.

קארין אלהרר: כנראה זאת התשובה.

מיכאל מלכיאלי: זאת ההוכחה.

מיכאל מלכיאלי: אפילו עופר אתנו בעניין הזה.

קארין אלהרר: ד"ר קלינר, מתי זה יוכרע?

אודי קלינר: עובדים על זה, זה עניין של הימים הקרובים.

קארין אלהרר: אז מה יהיה מחר בבוקר?

אודי קלינר: אני מניח שזה לא יתחיל מחר בבוקר, אם זאת השאלה.

קארין אלהרר: למה לא?

קארין אלהרר: אם החוק עובר היום, הוא אמור להתחיל לפעול מחר בבוקר.

אודי קלינר: כי להקים את המערך הזה של הבדיקות ייקח כמה ימים.

אודי קלינר: זה לא עניין של חמש שעות עבודה להקים את זה.

קארין אלהרר: תגידו, השתגענו?

יואב סגלוביץ': אני רוצה להציע הצעה, הצעה שיכולה אל מול העובדה שכולם רוצים להתקדם.

יואב סגלוביץ': לא מדובר פה על הבדיקות הרגילות, מדובר על הבדיקות המהירות שמיועדות לתושבים.

יואב סגלוביץ': אם באמת רוצה שר הבריאות ורוצה שרת התיירות – אני לא חושב שנתנגד לעניין הזה – פשוט תוותרו על הסעיף הזה.

יואב סגלוביץ': אחרת לא ייקרה מה שראינו בסרטון.

יואב סגלוביץ': הם גזרו את הסרט במרפסת, אנחנו ננסה לגזור סרט בחוק.

יואב סגלוביץ': הסרט בחוק מחייב כרגע גמישות.

יואב סגלוביץ': צריכים למצוא פתרון, לדעתי הפתרון כרגע, זמנית, עד ההיערכות, לא לעצור את הכול ולהגיד, עד שמערך הבדיקות המהירות יוקם, אף אחד אחר לא יעבור את הבדיקות, ואחרי שהמערך הזה יוקם, ניכנס למהלך של החוק הזה.

יואב סגלוביץ': אין דרך אחרת להתגבר על זה, החוק לא יהיה בסוף שבוע הזה אם לא נעשה מאמץ ונוריד את הסעיף הזה.

יואב סגלוביץ': אתם יודעים את דעתי, שצריך להוריד אותו בכלל, אבל עכשיו זה לא מהסיבה הזאת.

מיכל גולדברג: אני חושבת שהגמישות התפעולית – כמו שקראת לה – קיימת, היא קיימת בהחלטת הממשלה, בהחלט נתנו גמישות לקבוע לדוגמה תדירות שונה לבדיקות, קבוצות שבכלל לא יצטרכו להיבדק.

יואב סגלוביץ': זה תנאי להכרזה.

מיכל גולדברג: זה תנאי להכרזה.

מיכל גולדברג: בכל מקרה, אם תשימו לב לדברים שאמר ד"ר קלינר, לא מדובר פה על הבדיקות עצמן, הבדיקות עצמן קיימות ולכן התנאי להכרזה - - -

יואב סגלוביץ': סליחה שאני אומר לך, התנאי הוא לא קיום של בדיקות במחסן.

מיכל גולדברג: אבל התפעול, אם לא יהיו עמדות בידוק בכניסה לעיר אילת, אז אין לנו פה מה - - -

יואב סגלוביץ': לא, לא - - -

יעקב אשר: דקה, דקה, יואב.

יואב סגלוביץ': תן לי יעקב, נכנסת באמצע.

יעקב אשר: אני כבר הבנתי את הכול.

יעקב אשר: אני רוצה לשאול שאלה אחת, לפרוטוקול, האם את יכולה לומר לפרוטוקול, שדבר כזה לא יעכב?

יעקב אשר: יואב לא מבקש עכשיו ניסוח חדש בשביל לבוא עם הישג לציבור, הוא שואל שאלה אחת, אנחנו מבלים פה כל כך הרבה זמן, אפילו את הנאומים, הסכימו חברי הכנסת לדחוק לסוף, אבל לפחות שנדע, שלא עובדים, לא על הציבור ולא עלינו.

יעקב אשר: לכן השאלה היא אחת, אני לא רוצה לשנות את הסעיף, כי אני יודע מה זה, תחזרו לפה וייקח עוד שעות.

יעקב אשר: אני שואל שאלה אחת, או שיש לכם אפשרות לשנות את הסעיף במשהו ויש לכם זמן להטיל את זה על מישהו עד סוף ההקראה?

יעקב אשר: או, אם חוות הדעת שלך – ומשרד המשפטים יאשר – שזאת לא תהיה מניעה כדי לפתוח ואנשים ילכו ללכת על הבדיקות הרגילות וזאת לא תהיה מניעה לעצור את התהליך, תגידי את זה לפרוטוקול, אותי זה יספק, אני מקווה שגם אותך.

קארין אלהרר: איך?

גור בליי: לשון החוק אומר משהו אחר.

גור בליי: אפשר לשנות את הלשון, הוועדה כמובן יכולה אבל הלשון - - -

מיכל גולדברג: התנאי להכרזה הוא שיש מספיק בדיקות מידיות זמינות.

יעקב אשר: אבל היה כאן סגן שר הבריאות ואמר שיש.

קארין אלהרר: הוא רק לא אמר, שאין מי שיפעיל.

עופר כסיף: ושלא יהיה מחר.

דודו קובנסיאנו: לעניין האפשרות לבצע בדיקות זה לא מתקיים.

מיכל גולדברג: ד"ר קלינר הודיע, שיש מספיק בדיקות.

קארין אלהרר: אבל אין מי שיפעיל.

יעקב אשר: רגע, תנו לי לנהל לבד.

יעקב אשר: נציג משרד התיירות כאן?

יעקב אשר: אני שואל, מבחינתך, אתה חושב שצריך לתקן את הדבר הזה?

דודו קובנסיאנו: אני חושב שהחוק בנוסחו כרגע כשאין מערך בדיקות זמין ולא ניתן לבצעו הלכה למעשה, אני לא בטוח שאנחנו עומדים בתנאי הכרזה.

דודו קובנסיאנו: אני מציע שנפנה למשרד המשפטים - - -

יעקב אשר: רגע, דקה, במקום לפנות כאן למשרד המשפטים, אתם האגף של הממשלה – זה האגף של הכנסת – תמנה מישהו מטעמך שיישב פה על הדברים האחרים, אנחנו נמשיך עם ההקראה, תחזרו עם תשובה.

יעקב אשר: כרגע הדבר הזה נמצא בסימן שאלה, גם מבחינת חברי הוועדה וגם מבחינת הממשלה.

יעקב אשר: תעשו שיעורי בית, תחזרו עם תשובות.

יעקב אשר: אני אומר לכם רק דבר אחד, אם לא תהיה אמירה ברורה של משרד המשפטים, משרד התיירות ומשרד הבריאות, שזה לא ימנע, אנחנו נשנה את זה.

אלי אבידר: יעקב, אתה אומר להם לשבת כדי לעשות, כל הרעיון הוא אם תהיה הפעלה של הדבר הזה או לא?

אלי אבידר: אם יש הפעלה, אין בעיה.

אלי אבידר: אבל אין הפעלה.

קארין אלהרר: אין להם מי שיפעיל.

אלי אבידר: אז מה אתה רוצה שהם יעשו, שהם יגידו לנו, זה עומד בתנאי החוק?

אלי אבידר: אבל לא תהיה הפעלה.

יעקב אשר: אז מה אתה רוצה?

אלי אבידר: להוריד את זה.

קארין אלהרר: תוותרו על זה.

אלי אבידר: להוריד את הסעיף ואז יולי אדלשטיין ימשוך את החוק.

אלי אבידר: הלך הסרטון שהעלית עם ראש הממשלה.

יעקב אשר: אתה יודע למה אתה לא חכם?

יעקב אשר: בסוף יהיו שני סרטונים, למה?

יעקב אשר: עדיף אחד.

אלי אבידר: יש לך שרת תיירות שגזרה קופון, כבר הוציאה הודעה שהיא עשתה הכול.

שי סומך: אני רק רוצה להבהיר, בעצם המשמעות של ויתור על התנאי הזה הוא שאפשר יהיה להכריז את ההכרזה והתוצאה היא, שהתושבים של האזור - - -

יעקב אשר: יצטרכו לעשות בדיקות רגילות.

שי סומך: לא.

שי סומך: מה שחסך זה המערך של הבדיקות.

עופר כסיף: אז ייכנסו חופשי, זה אזור ירוק.

שי סומך: זה ייקח כמה ימים.

שי סומך: הם ייכנסו בלי בדיקות בכלל.

עופר כסיף: נכון מאוד.

שי סומך: כשאין מערך, אי אפשר לעשות בדיקות PCR.

אלי אבידר: אתה אומר שהם ייכנסו חופשי כאילו שיש לך מערך בדיקות לבדיקות המידיות.

אלי אבידר: אבל אין לך, הם ממילא ייכנסו חופשי, לפחות אל תעשה ישראבלוף.

יואב סגלוביץ': אנחנו עכשיו לא בשלב ההצעות, אנחנו בשלב הפתרונות.

יואב סגלוביץ': אז אני אומר כזה דבר, ישבנו פה, ההבנה הכוללת הייתה, א.

יואב סגלוביץ': שיש בדיקות ויש מערך.

יואב סגלוביץ': אנחנו יודעים היום שיש בדיקות ואין מערך.

יואב סגלוביץ': זה אומר שאם רוצים להפעיל את החוק הזה במהלך השבוע הזה, צריך לקבל החלטה עכשיו שאומרת, שתושבי אילת וחבל אילת, אותם האנשים המוחרגים, כל החריגים יכנסו בלי בדיקות.

יואב סגלוביץ': זה אומר, שצריך להיות תיקון בהסמכה.

יואב סגלוביץ': אי אפשר להפעיל את החוק הזה במצב הנוכחי.

יואב סגלוביץ': זה דבר אפשרי לעשות אותו עם החלטה שלכם.

יואב סגלוביץ': רק צריך להגדיר את המצב המשפטי והבריאותי, לנו זה חדש כל האירוע.

עופר כסיף: כדי לחזק את מה שיואב אומר, בהמשך החוק יש התייחסות לאנשים שיכולים להיכנס בלי בדיקה בכלל.

עופר כסיף: למה למשל לשוטרים יש אפשרות להיכנס בלי בדיקה בכלל ולתושבי המקום לא?

קארין אלהרר: זה הסבירו לנו.

עופר כסיף: אז אם אין, על אחת כמה וכמה כשאין את הכלים לבדוק והאזור ירוק, שיהפכו את הכניסה ללא בדיקה לגורם - - -

קארין אלהרר: אדוני היושב-ראש, גם בהקשר לסעיף הקודם, נדמה כאילו רצו קדימה אבל לא חשבו על הפרקטיקה של הדברים.

קארין אלהרר: אני אומרת, בעת הזאת, יום רביעי, כשמחר צריך להתחיל את החוק, אין דרך אחרת למעט הכנסה של אנשים בלי בדיקה.

יעקב אשר: בחוק לא כתוב שהוא מתחיל מחר.

יעקב אשר: אנחנו רוצים שזה יתחיל מחר.

קארין אלהרר: בסדר, זאת הכוונה.

יעקב אשר: אבל אני לא אקח על עצמי את הטעויות של הממשלה ואני אעכב.

יעקב אשר: אז שהממשלה תתכבד ותפתור לבד את מה שצריך.

יעקב אשר: ראש העיר, בבקשה.

עמית הלוי: אני קיימתי עכשיו שיחה עם סגן שר הבריאות, יואב קיש.

עמית הלוי: אומר סגן השר, יש את המתקנים.

עמית הלוי: הלוגיסטיקה לטפל באירוע הזה מצריכה פרמדיקים ומצריכה חברה שמטפלת.

עמית הלוי: ברור לגמרי שאין סיכוי שזה ייקרה בטווח של הימים הקרובים.

עמית הלוי: לכן, ההצעה היא, להסיר את - - -

יעקב אשר: ההצעה של סגן השר להסיר?

עמית הלוי: לא, לא.

יעקב אשר: אני מבקש לעצור.

יעקב אשר: אני חוזר למה שאמרתי קודם ואנחנו נמשיך הלאה.

יעקב אשר: יש פה דבר שהוא באחריות הממשלה, עם כל הכבוד.

יעקב אשר: אני מבקש, ממשרד התיירות וממשרד המשפטים, אנא בטובכם, אנחנו נמשיך את ההקראה, בינתיים תמצאו פתרון לעניין הזה.

יעקב אשר: תחזרו אלינו עם פתרון שאומר, או להסיר את הסעיף הזה, או פתרון שאומר לתקן אותו או פתרון אחר.

יעקב אשר: אבל תגידו באומץ את העניין.

יעקב אשר: או חברים תגידו, זה לא במנדט של הוועדה להחליט שזה יחל ממחר, תגידו גם את זה אבל תגידו, לא הכול תזרקו על הכתפיים שלנו.

יעקב אשר: אני אומר, תבואו עם פתרונות.

יעקב אשר: אנחנו ממשיכים את ההקראה.

גור בליי: הצעה אופרטיבית אפשרית שתגשים את הדברים שהיושב-ראש והוועדה מדברים עליה – זאת החלטה כמובן אם הממשלה מוכנה לעשות – אנחנו הוספנו סעיף שאומר, שאם אין בדיקות מיידיות, ייכנסו בבדיקות רגילות ואם אין בדיקות רגילות, ייכנסו חופשי.

גור בליי: יש מענה לדבר הזה אם אתם מסירים את זה מאחת דרישות הסף מלכתחילה, לא צריך לבטל את זה אלא לקבוע בשיקול הדעת לאחר שנתנה דעתה לזמינות ולכמות.

יעקב אשר: אנחנו נהיה מוכנים לתת לכם גמישות בעניין.

גור בליי: זה יהיה חלק ממערך שיקול הדעת בהכרזה אבל לא יהיה תנאי מחייב להכרזה.

גור בליי: ואז אתם יכולים לעשות עם איזשהו משחק.

מיכל גולדברג: אשמח להסביר.

מיכל גולדברג: לא מדובר פה בעניין של לא על סף, מדובר פה במהות - - -

גור בליי: בוודאי במהות.

יעקב אשר: מיכל, זה ברור לי לגמרי.

מיכל גולדברג: כל החוק הזה מדבר על איזון בין בריאות לבין שיקולים נוספים שבהחלט לגיטימיים ולא מזלזלים בהם, והאיזון נמצא – נעשתה פה עבודה של מציאת איזשהו איזון שיאפשר - זה גם מתקשר לדברים שנאמרו בתחילת הדיון, למה דווקא אילת וים המלח, הדברים מפורטים בדברי ההסבר להצעת החוק, כפי שהגישה הממשלה, מוסבר שם למה הממשלה בחרה דווקא באילת וים המלח.

מיכל גולדברג: מדובר פה באיזון מאוד מאוד עדין, כפי שהסבירה ד"ר שרון אלרועי, שהייתה פה בדיון האחרון בכנסת, זה עניין של הערכת סיכונים.

מיכל גולדברג: משרד הבריאות היה מוכן - - -

יעקב אשר: ואני שואל, המערך של ה-PCR כן מוכן?

מיכל גולדברג: משרד הבריאות היה מוכן לקחת איזשהו סיכון מסוים ונקבעו לזה תנאים.

מיכל גולדברג: התנאים, שיהיה מדובר פה באי ירוק, טבעת סטרילית שהאנשים נכנסים אליה – גם לטובת האנשים שבאים לנפוש שם, יכול להיות שיגיעו לשם קבוצות סיכון, זה יהיה בסך הכול גם לטובת תושבי העיר וזה יאפשר לפתוח כמה שיותר עסקים.

מיכל גולדברג: זה אחד התנאים ולכן אחד התנאים, מי שנמצא באותו אי ירוק, יודע שכל מי שנכנס לאותו מקום עבר את הבדיקות.

יעקב אשר: אנחנו מכירים את זה בעל פה אני רק שואל שאלה.

מיכל גולדברג: לכן אם אנחנו עכשיו מאפשרים לפתוח את זה בלי הבדיקות, מה עשינו?

אלי אבידר: עשינו מערך?

מיכל גולדברג: לא, אבל אמרו שזה ייקח כמה ימים.

אלי אבידר: אבל את אומרת, כמה ימים לסגור.

מיכל גולדברג: עוד פעם, יכול להיות שזה כמה שעות, יכול להיות שזה כמה ימים.

מיכל גולדברג: כעיקרון, נתנו מענה - - -

יעקב אשר: אני מבקש, תבקשי בבקשה מסגן השר, אני רוצה שיעלה בזום, שייקח את האחריות, שיגיד את הדברים.

יעקב אשר: אני לא לוקח אחריות על העניין.

גור בליי: מיכל, גם צריך לתת את הדעת לעובדה, שזה לא לגמרי חסר קשב למצב התחלואה שם.

גור בליי: עדיין תנאי הסף הוא, שרמת התחלואה באותו אזור נמוכה באופן משמעותי.

גור בליי: מתחילים את זה מלכתחילה רק באזור שהוא ירוק ממש.

מיכל גולדברג: אבל אנחנו רוצים להשאיר את זה ככה, גור.

מיכל גולדברג: המטרה היא להשאיר את זה ככה.

יעקב אשר: אני אומר עוד הפעם, שלושה ימים, משרד הבריאות או אחרים, גם משרד התיירות, השרה, מדברים על זה שאנחנו, הוועדה, מעכבים, אבל בסוף מתברר, שאנחנו כנראה לא נעכב ואנחנו נאשר את זה.

יעקב אשר: אני אומר לכם, אנחנו נאשר את זה גם אם זה יהיה בצורה כזאת או אחרת אבל תיקחו את האחריות על כל מה שייקרה.

יעקב אשר: אני רק אומר דבר אחד, אם אתם רוצים לעשות בדיקה ביניכם כדי לחזור עם איזה שהיא הבנה, תנצלו את הזמן בזמן שאנחנו ממשיכים את ההקראה.

יעקב אשר: אני ממשיך בהקראה אבל אני אומר, שבסוף פשוט יעמדו אותם אנשים ויבקשו סליחה מחברי הוועדה, כולל מהיושב-ראש.

יעקב אשר: גור, תמשיך בהקראה, יש שלושה משרדי ממשלה, אני מציע לכם, תמצאו פתרון.

גור בליי: נחזור טיפה לסוגריים שקודם נפתחו עם כל הדיון הזה, במענה למה שהעלית קודם חברת הכנסת אלהרר, היא שאלה, מי הגורם שמאשר, האם מבחינת

גור בליי: כם אפשרי שייכתב, בנוהל שפורסם לציבור שיכלול התייחסות לזהות הגורם המאשר?

גור בליי: לפחות בנוהל תהיה התייחסות לזהות המאשר.

דודו קובנסיאנו: אין לי בעיה.

גור בליי: אוקי.

גור בליי: החריג הנוסף, הגורם הנוסף שלשמה אפשר לקבל את הבדיקה המהירה חינמית:

גור בליי: עכשיו עוברים לסעיף קטן (ג) שהוא מתקשר למה שדיברנו עליו עכשיו, זה סעיף שהוועדה הוסיפה להצעת החוק הממשלתית ועכשיו הועתק להצעת החוק הפרטית:

גור בליי: זאת אומרת, יש אופציה, מלכתחילה צריך שזה יהיה כתנאי סף, אבל אם אחרי שהעסק כבר רץ פתאום יש - - -

קארין אלהרר: אז מה זה משנה?

קארין אלהרר: למה לא להוריד את זה כשיקול מהכרזה?

קארין אלהרר: אם זה האירוע, מה העניין?

גור בליי: לנו כמובן אין בעיה.

גור בליי: מה שנציגי הממשלה אמרו, שהסעיף הזה נועד לענות על איזה משאית שהתעכבה - - -

קארין אלהרר: אין בעיה, שיתכבדו ויביאו בודקים.

גור בליי: הם לא רוצים שיתחילו בהכרזה - - -

קארין אלהרר: אז שיביאו בודקים.

גור בליי: זה לפתחם עכשיו.

קארין אלהרר: לא הבנתי, לא ישבתם על זה?

קארין אלהרר: בסוף עוד הפלתם את זה עלינו, אנחנו אשמים שהחוק לא עבר?

קארין אלהרר: אין לתאר.

גור בליי: טוב, נעבור לסעיף קטן (ד).

גור בליי: פה באה הפסקה החדשה - - -

מיכל גולדברג: סליחה, גור, מה שינית?

גור בליי: ...

גור בליי: כי ביצוע בדיקה שהצגת תוצאותיה – זו לא סתם הצגה, אלא חשבנו נוסחית לכתוב, שתוצאתה שלילית.

גור בליי: אם הקביעה שצריך תוצאה שלילית בשביל להיכנס, אפשר לקבוע שזה בתדירות נמוכה.

גור בליי: זה רק עניין של נוסח.

גור בליי: ישנה תוספת נוספת, זה החידוש פה בנוסח: " (2) מבלי לגרוע מהוראות פסקה (1), אדם המתגורר באזור התיירות המיוחד או בסביבת האזור ונדרש להגיע למקום עבודתו באזור או בסביבת האזור, לא יידרש לבצע בדיקת קורונה שהצגת תוצאתה שלילית היא תנאי לכניסה לאזור האמור יותר מפעם אחת בשבעה ימים".

גור בליי: כלומר, פה החידוש אומר, אם אתה גר באזור אילת ועובד באילת, או ההפך, גר באילת ועובד באזור אילת, אי אפשר לדרוש ממך יותר מפעם בשבוע בדיקת קורונה.

עופר כסיף: שאלה.

עופר כסיף: שאלה דומה לשאלה שהעליתי קודם.

עופר כסיף: מדוע אדם שמתגורר באותו אזור, או כפי שכתוב פה, בסביבת האזור, או שעובד שם, צריך לעבור בדיקה פעם בשבוע?

עופר כסיף: לעומת זאת כתוב בסעיף הבא: לא תוגבל כניסה לאזור תיירות מיוחד של שוטר, חייל, סוהר, עובד הרשות הארצית לכבאות והצלה, עובד סוציאלי וכו' וכו'.

עופר כסיף: כלומר, אין פה דרישה בכלל לבדיקה.

עופר כסיף: למה אי אפשר לפתור מבדיקה גם את התושבים באופן גורף, ואת העובדים בעיר?

עופר כסיף: למה פעם בשבוע?

מיכל גולדברג: זה בדיוק מה שהסברתי קודם לכן.

מיכל גולדברג: יש פה עניין של איזון בין ההכרזה של האי התיירותי לבין העניין הבריאותי.

מיכל גולדברג: זה בדיוק האיזון שדיברתי עליו קודם לכן, בין האינטרס הבריאותי לשמור את אילת ירוקה לבין האינטרס הכלכלי של האי התיירותי.

מיכל גולדברג: האיזון נקבע בצורה הזאת, המטרה ליצור כאן איזשהו אי סטרילי שכל מי שנכנס אליו – אין 100% - הסיכוי לכך שהוא חולה בקורונה הוא נמוך.

מיכל גולדברג: האיזון נוצר כך, הכלל הוא, כל מי שנכנס חייב בבדיקת קורונה למעט חריגים מאוד מצומצמים.

מיכל גולדברג: כאשר לגבי האיזון הנוסף שעשינו של קביעת קבוצות קיימות, הבדיקות יהיו מיידיות ועל חשבון המדינה.

מיכל גולדברג: זה האיזון שנעשה.

מיכל גולדברג: לכן, אם נפתור את כל התושבים, עוד פעם, תושב אילת יכול לבלות שבוע באזור המרכז, יידבק שם בקורונה ולחזור לעיר.

מיכל גולדברג: אנחנו לא רוצים את זה ולכן, כשהוא יחזור לעיר הוא יעשה בדיקת קורונה, הוא יעשה בדיקה מהירה ואם היא תצא חיובית, הוא ייכנס לבידוד.

מיכל גולדברג: הוא יהיה בבידוד ולא יסתובב במסעדות ובבתי המלון וידביק אנשים אחרים.

מיכל גולדברג: אחרת תהיה לנו התפרצות.

יואב סגלוביץ': לגבי החרגות – דיברו אתי המועצה האזורית חבל אילות - יש 90 תלמידים שגרים באילת ולומדים באילות, ו-190 ילדי חינוך מיוחד אילתיים שלומדים באילות ועשרה ילדים מהחינוך - - -

קארין אלהרר: חינוך מיוחד לא נמצא.

מיכל גולדברג: הדברים הובאו בפנינו עוד בשלב של הצעת החוק הממשלתית, על ידי משרד הרווחה ומשרד החינוך, זה בהחלט ייכנס בחריגים שהממשלה תקבע בהכרזה.

מיכל גולדברג: קבענו גם תתי קבוצות שלגביהן אפשר יהיה לקבוע תדירות - - -

יואב סגלוביץ': אין בעיה, כלומר, אתם מודעים לעניין הזה שתכניסו את זה לחריגים.

מיכל גולדברג: כן.

יעקב אשר: לבקשת משרדי הממשלה, חמש דקות הפסקה, מספיק?

יעקב אשר: שמונה דקות הפסקה, אנחנו מצפים שתביאו לנו דברים ברורים.

יעקב אשר: אני מחדש את הדיון.

יעקב אשר: אני מבקש מהיועצת המשפטית להמשיך מהנקודה שהפסקנו.

יעקב אשר: בעוד עשר דקות יעלה סגן שר הבריאות, יואב קיש, יגיד את עמדת הממשלה, נשמע את ההבהרות ממנו ושהם ייקחו את האחריות על מה שצריך.

יעקב אשר: אנחנו לא נעכב את החוק הזה.

ניצן הורוביץ: מתי מצביעים?

יעקב אשר: אני נביא?

ניצן הורוביץ: אני בעד החוק, כולם פה בעד.

יעקב אשר: אם לא יהיו הסתייגויות, אם לא יהיו הפרעות דיבור - - -

ניצן הורוביץ: אני מסיר את ההסתייגויות.

קארין אלהרר: ניצן, דבר בשם עצמך.

יעקב אשר: הוא ביקש להסיר את ההסתייגויות שלו.

קארין אלהרר: רק את שלו.

קארין אלהרר: תמי, היועצת המשפטית, מקריאה.

תמי סלע: אנחנו בעמוד 8, 12ד.

תמי סלע: סעיף קטן (ה):

תמי סלע: לא תוגבל כניסה לאזור תיירות מיוחד של שוטר, חייל, סוהר, עובד הרשות הארצית לכבאות והצלה, עובד סוציאלי במשרד העבודה, הרווחה והשירותים החברתיים או ברשות מקומית או איש צוות רפואי, הנכנס לאזור במסגרת תפקידו; לעניין זה, "איש צוות רפואי" – רופא, סטז'ר, אח, כוח עזר רפואי, פלבוטומיסט, פרמדיק או חובש;

תמי סלע: הממשלה רשאית, לאחר שהובאה לפניה עמדת משרד הריאות, לקבוע בהכרזה על אזור תיירות מיוחד נסיבות מיוחדות שבהתקיימן לא תחול החובה האמורה בסעיף קטן (א)".

עופר כסיף: ואומר?

יעקב אשר: ניצן, דבר עם החבר שלך, ואומר, לא ואומר.

קארין אלהרר: רגע, הוא רוצה להבין.

יעקב אשר: אנחנו מכירים את החוק בעל-פה.

תמי סלע: אנחנו נמשיך כי כאמור כל הסעיפים האלה כבר הוסברו ונדונו באריכות בשלבים מוקדמים.

תמי סלע: כלומר, לגבי אותן אוכלוסיות שנכנסות באופן שגרתי: תושבים, עובדים, אלה שעומדים בתנאים של סעיף קטן (ב), הם מחויבים לקבוע לגבי ילדים מתחת לגיל מסוים ולגבי אנשים עם מוגבלויות, פטור מהצורך להיבדק.

גור בליי: קביעת הוראות ייחודיות בידי הממשלה שיחולו על אזור תיירות מיוחד 12ה.

גור בליי: "אין בהכרזה על אזור תיירות מיוחד כדי לגרוע מתחולת ההגבלות שנקבעו בתקנות לפי סעיפים 6 עד 12, אולם הממשלה תבחן אם לקבוע הקלות להגבלות שנקבעו בתקנות כאמור, ובכלל זה בעניינים המפורטים להלן, בשים לב לרצון לאפשר פעילות תיירותית באזור, לצורך למנוע הדבקה בנגיף הקורונה בקרב הציבור ולהגבלות המנויות בסעיף 12 ד:

גור בליי: יש לנו פה איזשהו שינוי בנוסח של (2), שלא משנה את המהות:

קארין אלהרר: בעניין הזה אני רוצה לשאול, זה בעצם אומר שהממשלה תוכל לקבוע את כל הדברים האלה אבל בהחלטה נפרדת.

קארין אלהרר: שוב, אם זה אי ירוק, מה עשינו?

גור בליי: המשמעות פה – ניסחנו את ההסכמה שעומדת לאישור הוועדה, הסכמה שיו"ר הוועדה ביקש להציג פה – אומרת כך, הממשלה לא מחויבת לפתוח את הדברים האלה, היא מחויבת לבחון את הפתיחה של כל המקומות האלה שמופיעים ב-7(א)(3), כל מתקני ספורט, גני שעשועים וכו'.

קארין אלהרר: היא מחויבת לבחון גם בראשון לציון, למה צריך אי ירוק בשביל זה?

ניצן הורוביץ: את צודקת, זה המצב.

עופר כסיף: אין רציונל.

גור בליי: לא, יש הבדל.

קארין אלהרר: מה ההבדל?

גור בליי: ההבדל הוא, היא לא מחויבת לעשות בחינה פוזיטיבית כרגע לפתוח בראשון לציון.

גור בליי: פה אומרים לה, בהליך ההכרזה הזה - - -

קארין אלהרר: בחוק הסמכויות המקורי לא הבהרנו שבמידה ואפשר לוותר על הגבלות צריך לעשות את זה בהקדם האפשרי?

גור בליי: כן, באופן ארצי, אבל פה הם מחויבים לעשות בחינה פרטנית ובבחינה הפרטנית פה הם צריכים לתת את הדעת באופן ספציפי לרצון לאפשר פעילות - - -

קארין אלהרר: אני רוצה לפנות לראש העיר ולשאול אותך אדוני, אתה באת ואמרת, יש אבטלה גואה באילת, האם פתיחת המלונות עונה על הדרישות שלך?

מאיר יצחק הלוי: פתיחת המלונות עונה באופן חלקי על הדרישות וזה ברור, המלונות יודעים לתת מענה לאחוז מסוים - - -

קארין אלהרר: אתה מסתפק?

מאיר יצחק הלוי: את עמדתי אמרתי יותר מפעם אחת, אני אמרתי שלטעמי - - -

יעקב אשר: גם אנחנו אמרנו את עמדתנו אבל היא לא התקבלה והגענו לאיזשהו מתווה של פשרה, שאני אומר עוד פעם, הוא לא מחייב באופן מלא את הממשלה, שיהיה לך ברור.

יעקב אשר: אבל אני שואל אותך עכשיו כיועץ של הוועדה, האם אתה רוצה שנשנה את זה ועוד פעם הממשלה תגיד ככה או ככה ואז ראש העיר יגיד שיש שיקולים קטנוניים פוליטיים?

מאיר יצחק הלוי: אל תנזפו בי, בסדר?

מאיר יצחק הלוי: אני את דעתי אמרתי כבר יותר מפעם אחת, יש לנו הצעה שמדברת על כל המעטפת התיירותית.

מאיר יצחק הלוי: אני לא הולך להילחם על זה כי אני רוצה להעביר היום את הנושא.

יעקב אשר: קיבלנו תשובה.

יואב סגלוביץ': חבר'ה, אנחנו לא ממהרים, החוק יעבור, תהיה רגוע, ביבי גזר את הסרט, עכשיו השאלה היא, מה תהיה התשובה?

יואב סגלוביץ': בוא נהיה רגועים, אני רוצה לשאול שאלה, היא שאלה מרכזית ואני פונה לגור ולמשרד המשפטים.

יואב סגלוביץ': הבנתי שלא ילך לחייב אתכם לפתוח, למרות שצריך לפתוח, הבנתי, אגיש הסתייגות.

יואב סגלוביץ': אני כן רוצה לשאול אתכם, האם לא נכון להכניס פה את עיקרון הסימולטניות כי אחרת לא עשינו דבר במובן הזה של משמעות העניין.

יואב סגלוביץ': כלומר, קווים שהיא תבחן, צריך גם לקצוב את הדבר הזה.

יואב סגלוביץ': אפשר לבחון היום ואפשר לבחון בעוד שבועיים.

יואב סגלוביץ': אני לא אומר, אני שואל, האם זה לא דבר שאפשר להכניס אותו על מנת שגם העסק הזה יהיה - - -

יעקב אשר: אתה תקבל תשובה על זה כי לדעתי זה קיים כרגע.

יעקב אשר: אני רוצה תשובה של היועץ המשפטי.

גור בליי: בהקשר הזה, ברור שזה צריך לבוא ביחד עם ההכרזה, אני חושב שזאת הפרשנות הסבירה של הסעיף הזה, אבל לדעתי, יכול להיות שראוי להוסיף פה - - -

יעקב אשר: דקה, גור, אני שאלתי אותך שאלה, אחר כך תאמר את דעתך.

יעקב אשר: אני שואל כרגע את חוות דעתך, האם מה שאמר חבר הכנסת יואב סגלוביץ' - כי זו תשובה שקיבלתי בעל פה כשבחנו את ההצעה שהגיעה מהממשלה - אשמח לשמוע דווקא את עמדת משרד הבריאות, האם זה אומר שיש פה סימולטניות אבל אין סימולטניות שאומרת, שזה יהיה הכול?

יעקב אשר: זאת אומרת, יכול להיות שבתוך הסימולטניות יהיה איזשהו מדרג כזה או אחר.

יעקב אשר: ברור שזה לא הולך להיות בטור, זאת אומרת, בעוד שבועיים נבחן ואז נחליט אם פותחים קיוסקים 2 מטר.

יעקב אשר: אחר כך נבחן את המגלשה הזאת ואחר כך את המגלשה הזאת.

יעקב אשר: אני הבנתי מהפרשנות של היועץ המשפטי, מהשיח שהיה לנו, שיש פה אלמנט של סימולטניות.

יעקב אשר: אני רוצה לשמוע את חוות דעתך, האם זה קיים או לא?

מיכל גולדברג: מבחינת הבחינה עצמה, כן.

מיכל גולדברג: מבחינת הפתיחה, תלוי מה יהיה - - -

יעקב אשר: הבנתי, זאת התשובה.

יואב סגלוביץ': לא, לא, יעקב, אני לא סתם מתעקש.

יואב סגלוביץ': אם זאת התשובה שאומרים אותה בקול רם, אומרים אותה לפרוטוקול, מה שאני אומר, לנסח אותה, זה הכול.

יואב סגלוביץ': אנחנו נמצאים בוועדת חוקה, לא בוועדה בעל פה.

יעקב אשר: זה כן מנוסח.

יואב סגלוביץ': לא, לא, יעקב, קראתי את הסעיף הזה, לא הייתי שואל סתם.

יואב סגלוביץ': אדם אחר שלא יושב פה בוועדה, יכול להבין את זה אחרת.

יעקב אשר: עם כל הכבוד לך ויש לי הרבה כבוד, אני שואל את היועץ המשפטי, האם מה שאמרה עכשיו נציגת משרד הבריאות, בעצם בא לידי ביטוי במה שיש בידינו כרגע?

קארין אלהרר: לא.

יעקב אשר: את עונה במקומו?

גור בליי: הפרשנות שלי והפרשנות של מיכל, בהקשר הזה, היא אותה פרשנות.

גור בליי: אבל אם אין מחלוקת על הדבר זה, יכול להיות שראוי להבהיר ולהגיד את זה במפורש, להגיד: אולם בד ובבד עם מתן ההכרזה או בסמוך למתן ההכרזה, זאת אומרת, להגיד את זה במפורש.

גור בליי: אם אין מחלוקת ממילא - - -

יעקב אשר: ברור שאנחנו גם לא אומרים לכם איזה עיצום.

גור בליי: כל מה שמדובר, אתם חייבים לבחון במועד הזה, אתם לא חייבים לעשות כך או אחרת.

קארין אלהרר: לא הבנתי.

יעקב אשר: אנחנו נחזור לזה, אני מבקש לתת לי לנהל את הדיון.

יעקב אשר: אנחנו נחזור לזה.

יעקב אשר: יואב קיש, נמצא אתנו, ביקשתי שיבוא ויגיד את עמדת הממשלה.

יעקב אשר: בינתיים, עד שיעלה, גור, אפשר להמשיך את ההקראה.

גור בליי: הקראנו את סעיף 12ה.

גור בליי: הקראתי את השינויים בסעיף 12ה(2).

גור בליי: 12ה(3) – ירד.

גור בליי: עכשיו אנחנו עוברים ל-12ו: הבאת ההכרזה על אזור תיירות מיוחד לידיעת הציבור - לפני כן, הבהרה לפרוטוקול, כתוב פה: הממשלה תבחן אם לקבוע הקלות להגבלות שנקבעו בתקנות כאמור, בכלל זה בעניינים המפורטים להלן.

גור בליי: זאת אומרת, היא חייבת לקבוע קביעה של מה שמפורט פה ב-(1) ו-(2), אבל היא כמובן רשאית לפתוח גם דברים נוספים מכוח הסמכות שיש לה לפי חוק הסמכויות, זה לא מוציא את הדברים הנוספים.

גור בליי: 12ו.

גור בליי: "הכריזה הממשלה על אזור תיירות מיוחד, תפרסם את עיקרי ההכרזה שיחולו לגבי אזור התיירות המיוחדת לידיעת הציבור ולידיעת הנוגעים בדבר, באופן בהיר, נגיש ומותאם לקבוצות השונות באוכלוסייה המתגוררות באותו אזור; פרסום כאמור יכול שיהיה בעיתונים, בערוצי תקשורת, באינטרנט, במודעות מודפסות על שלטי חוצות או בכל דרך יעילה אחרת שתבטיח את יידוע הציבור בכלל ואת יידוע המתגוררים באזור וסביבתו והעובדים באזור בפרט, בהיקף הרחב ביותר האפשרי בנסיבות העניין".

גור בליי: תיקון כותרת סימן ב' בפרק ד' 3.

גור בליי: בכותרת סימן ב' בפרק ד' לחוק העיקרי, אחרי "באזור" יבוא "תיירות מיוחד ובאזור".

גור בליי: תיקון סעיף 29 - שוב, אלה סעיפים שלא השתנו, לא מול הקריאה הראשונה ולא מול הנוסח שהוועדה אישרה בשבוע שעבר לעניין הצעת החוק הממשלתית.

יעקב אשר: רגע, תעצור, יואב קיש, אדוני סגן השר, בבקשה.

יואב קיש: שלום.

יעקב אשר: שלום וברכה.

יעקב אשר: אני מקווה שאתה מודע לנקודות שעלו כאן, עלו על ידי חברי הוועדה ועלו גם על ידי משרדי הממשלה.

יעקב אשר: ואומר, שיהיה עיכוב כזה או אחר – אאפשר ליועץ המשפטי או לחבר הכנסת יואב סגלוביץ' לשאול את השאלה ואבקש את התשובה המפורטת מבחינתכם.

יעקב אשר: אני אומר מראש, הוועדה רוצה לאשר את החוק הזה היום, לא הולכים עכשיו לשינויים בכוח.

יעקב אשר: תשמע את השאלה, תיתן לה תשובה ואז נקבל את ההחלטות שלנו.

יואב סגלוביץ': החוק מחייב שיהיה מערך של בדיקות מהירות אחרת אין הכרזה.

יואב סגלוביץ': שאלנו כאן בוועדה, האם המערך מוכן?

יואב סגלוביץ': קיבלנו תשובה, שאכן יש בדיקות ואין בעיה מבחינת ההיקף של הבדיקות אבל המערך לא יוכל לפעול אופרטיבית, לפחות לא מחר, מחרתיים ואני לא יודע עוד כמה זמן זה ייקח.

יואב סגלוביץ': יש לזה משמעות לגבי החקיקה הזאת באופן כללי ורצינו לקבל את התשובה מה עושים כי הצענו הצעה אבל השאלה מה אתם החלטתם לעשות?

יואב סגלוביץ': כרגע אי אפשר להכריז על החוק כמו שהוא בלי מערך בדיקות פעיל ועובד.

יעקב אשר: תודה.

יואב קיש: קודם כל, נכון, נכון לנקודת הזמן עכשיו, כמו שאתם יודעים, אין בכניסה לאילת ולים המלח מערך בדיקות עובד.

יואב קיש: אז עובדתית, אם אתה צריך שזה יוקם פיזית ויהיה לפני שאתה מעביר את החוק, אז אין.

יואב קיש: אין, זו התשובה לשאלה.

יואב קיש: עכשיו מבחינה פרקטית, אנסה לענות עניינית ללוחות הזמנים.

יואב קיש: ברגע שהחוק עובר, מה שהוא עושה, הוא מאפשר את המסגרת המשפטית, הלוגיסטית והפרקטית לייצר את המתווה.

יואב קיש: השלב הבא שצריך לקרות, שהממשלה מתכנסת או הפורום שהממשלה הסמיכה, והוא מאשר תקנות שיאשרו את הפתיחה.

יואב קיש: הרי זה לא קורה מעצמו, יש פה הליך - - -

יעקב אשר: אתה קטוע.

יואב קיש: משפטית, להגיד לכם שהתהליך המשפטי – אגע בנושא הלוגיסטי אבל חשוב לי לתאר לכם את התהליך מאל"ף עד ת"ו, למרות שאולי יש דברים שאתם מכירים ואני לא מחדש לכם.

יואב קיש: אז אני אומר, יש הליך של הכרזה ספציפית של הממשלה, של תקנות שצריך לכתוב ולהכין אותן, אני בטוח שחשבו עליהן אבל עוד לא הכינו אותן, אז יש פה עבודה משפטית.

יואב קיש: ועכשיו לגבי הבדיקות המהירות.

יואב קיש: אני חושב, שהאינטרס של כולנו לא לפתוח לפני שיהיו בדיקות מהירות ואני אסביר למה.

יואב קיש: הרי ברגע שאילת הופכת להיות לא ירוקה, ברגע שהתחלואה עולה, האירוע מתבטל.

יואב קיש: אם אתה חושב שברגע זה יש מערך מוקם לוגיסטית עכשיו, אין.

מיכאל מלכיאלי: כמה זמן ייקח לזה?

יואב קיש: אני אומר, האינטרס של כולם, לוודא שלא יהיה מצב שאנחנו יוצאים לדרך בלי שאנשים מגיעים ושיש מחסום משטרה.

יואב קיש: המשטרה גם צריכה לסגור פריסה, גם להם אני לא יודע כמה זמן ייקח לעשות סדר כוחות, תבדקו אתם גם.

קארין אלהרר: נפלתם על הראש.

יואב קיש: בלי מי שסוגר את האירוע ומחייב אישור בדיקה אתה לא יכול לצאת לדרך כי הדבר הכי גרוע שיכול להיות, שבסוף זה יהיה פרוץ, ייכנסו חופשי, תהיה תחלואה ואנחנו סוגרים את כל האירוע וכולנו מתקפלים הביתה בבושת פנים.

יואב קיש: לגבי צוואר בקבוק וכמה הם משמעותיים – אם לא היו לנו מכשירים ובדיקות, הייתי אומר, זה אירוע באמת מורכב ואני לא יודע להגיד לכם מה הסיפור.

יואב קיש: אבל לא, התשובה לזה היא לא.

יואב קיש: יש מכשירים של סופיה, עם בדיקות של סופיה, אצלנו כ-50,000 בדיקות לשלב הראשון, ולגבי 100,000 יש דיון בין המשרדים, משרד התיירות אמר שישלם עליהם, את זה נפתור.

יואב קיש: אז קודם כל, לשאלה האם יש בדיקות, יש בדיקות.

יואב קיש: עכשיו השאלה היא, איך מייצרים את מתחם הבדיקות המהירות?

יואב קיש: זה משהו שדיברתי עליו עם ראש העיר כבר לפני כחודש, אמרנו לו, שהאירוע הזה צריך להיות מנוהל על ידי הרשויות המקומיות.

יואב קיש: יש שני גורמים היום במדינת ישראל שאני יודע שיודעים להפעיל את זה מיידית: מד"א ופיקוד העורף, אפשר לפנות אליהם, נסגור אתם, הם פועלים מהר.

יואב קיש: פיקוד העורף יודע לשים נקודת פריסה בתוך ימים ספורים.

יואב קיש: אם אתם שואלים אותי, בוא נעבוד נכון, מסודר ולא נמהר.

יואב קיש: כי אם נמהר ונכניס אנשים בלי בדיקות, התחלואה תעלה, נצא מהירוק וכולנו נהיה מטומטמים.

יואב קיש: אז לשם אני מבקש לא לכוון ואני מבקש כן לכוון להלחיץ את המערכת, גם אני אעשה את זה.

יואב קיש: ברגע שהחוק יעבור, נוציא את האספקה של הבדיקות מבחינתנו.

יואב קיש: אנחנו צריכים לראות שיש ספק, שזה או פיקוד העורף או מד"א, אלה השניים הגדולים שאני מכיר, אולי יש עוד, שיודעים להרים שם את כוח האדם ולייצר את האירוע הזה.

יואב קיש: וזה צריך להיות מנוהל עם המשטרה, אישורי כניסה.

יואב קיש: גם בדיקות PCR, אנשים שרוצים, שילכו להיבדק, זה אפשר לעשות, אין פה חסם.

יואב קיש: מי שחושב ללכת לבית מלון, שילך להיבדק.

יעקב אשר: אני שואל שאלה אחת, אנחנו עכשיו לשירות העיר אילת ולשירות העניין שזה ילך כמה שיותר מהר.

יעקב אשר: הייתה פה הצעה, לשנות את התנאים האלה להכרזה כדי שזה לא יעצור את העניין.

יעקב אשר: אני לא אמרתי שאני בעד, אני שואל שאלה עד הסוף, תיתן לי את התשובה ובזה מבחינתי סיימתי ואני ממשיך הלאה.

יעקב אשר: אני שואל דבר אחד, האם הממשלה רוצה, מעוניינת – או שיש לכם נוסח אחר – לשנות את העניין כדי לעשות את זה אחרת?

יעקב אשר: לשנות משהו בסעיפים?

יעקב אשר: אם לא, אני רוצה לשמוע את התשובה כדי שנוכל להמשיך לעבוד ולסיים את החוק.

יואב קיש: אני אגיד יותר מזה, כל שינוי שבא לפגוע בבדיקות המהירות בכניסה, יכול לחרב את כל המתווה להבנתי.

יואב קיש: ולכן התשובה היא לא, אני לא יודע אם עשיתם משהו בשעות האחרונות, היועצת המשפטית שם, היא יכולה לדייק את דבריי.

יואב קיש: בנושא הכללי, התשובה היא לא, אנחנו צריכים את ההיערכות הלוגיסטית הזאת, יעשו אותה הכי מהר שאפשר.

יואב קיש: יותר מזה, זאת תהיה טעות נוראית, אני לא יודע בכלל אם הממשלה תלך על זה, לאפשר מתווה בלי בדיקות מהירות, זה לא ייקרה.

יעקב אשר: שואל חבר הכנסת מלכיאלי, כמה זמן להערכתך?

יעקב אשר: אתה יכול להעריך?

יואב קיש: אם אתם רוצים באמת תשובה, הייתי מעלה במקומי שני אנשים, הייתי מעלה את מנכ"ל מד"א, אומר לו, אנחנו רוצים תשובה, מתי יש את הדברים האלה?

יואב קיש: והייתי מעלה את פיקוד העורף, האחראי על הדרייב-אין ושואל אותו את אותה שאלה.

יואב קיש: אני לא רוצה לתת תשובה במקומם, אני לא מכיר את האילוצים הספציפיים שלהם אבל הם שני הגורמים המוסמכים לתת לך את התשובה הכי מהירה לעניין הזה.

יעקב אשר: מאחר ועמדת הממשלה היא לא לשנות, אנחנו ממשיכים עם החוק קדימה, מתפללים ונעשה כל מה שאנחנו יכולים לעזור.

יעקב אשר: אני מוכן לדבר עם פיקוד העורף אחרי הישיבה, אזמין את ראש העיר אליי לחדר, נלחץ על כל מי שצריך, אבל אנחנו את החוק לא משנים.

יואב קיש: אני חושב שאתה עושה בדיוק מה שצריך לעשות.

יואב קיש: אני אגיד לך יותר מזה, גם אני מתכנן לעשות את השיחות האלה, יש לנו אינטרס, בדיוק כמו כל חברי הוועדה הנכבדים, להוציא את לביצוע הכי מהר שאפשר, אבל בוא נעשה את זה נכון ולא נפגע באירוע ונייצר מכשול שבסוף לא נצליח להתרומם ממנו.

יעקב אשר: תודה רבה, אדוני, נסיעה טובה.

יעקב אשר: נמשיך את ההקראה.

אלי אבידר: אפשר רק להגיד לתושבי אילת, בואו במוצ"ש לבלפור, יהיה לכם יותר מהר.

אלי אבידר: תבואו לבלפור, תראו איך החוק עובר.

עופר כסיף: שר הבריאות משך את החוק לפני שלושה ימים, קובר את תושבי אילת לעוד יומיים, עכשיו בא סגן שר הבריאות וקובר אותם לעוד שבוע.

עופר כסיף: מה זה?

אלי אבידר: ראש עיריית אילת, תארגן אוטובוסים ובוא לבלפור, אחרת זה לא יעזור.

יעקב אשר: אלי אבידר, אתה ואני ואחרים, מהקואליציה ומהאופוזיציה, רוצים להעביר את החוק.

יעקב אשר: הארנו את עיני הממשלה לשאלות, קיבלנו תשובות, אני מאוד מקווה שהם יספיקו לעשות את זה כמה שיותר מהר, אנחנו לא נעצור אותם, לא נהיה הסיבה, זה הכול.

יעקב אשר: אם אתה רוצה להיות הסיבה, אז תצא לבלפור עכשיו.

אלי אבידר: אבל צריך להגיד את האמת, תבואו לבלפור, תראה איך הכול זז.

קארין אלהרר: צריך להגיד את האמת, הממשלה לא ערוכה.

גור בליי: אנחנו ממשיכים בהקראה: תיקון סעיף 29 4.

גור בליי: בסעיף 29 לחוק העיקרי –

אחרי פסקה  יבוא: "(4) מפעיל מתקן אירוח באזור תיירות מיוחד שקיבל אורח למתקן אירוח בניגוד להוראות סעיף 12ג(ג)".

אחרי פסקה  יבוא: שוב, זה היה לנו גם קודם, זאת בעצם הוספת עבירה שיש עליה קנס, לפי סעיף 61א(1) לחוק העונשין, שזה קנס מרבי של 14,400 ₪, למי שמפעיל מתקן אירוח, שקיבל בעצם אורח לאותו מלון, לאותו מתקן אירוח, ושלא בדק שיש לו תוצאה שלילית בבדיקת קורונה או אישור החלמה.

אחרי פסקה  יבוא: תיקון סעיף 30 5.

אחרי פסקה  יבוא: בסעיף 30(ב)(3) לחוק העיקרי, אחרי "לפי סעיף 29(3)" יבוא "או(4)".

אחרי פסקה  יבוא: תיקון סעיף 31 6.

אחרי פסקה  יבוא: בסעיף 31(א)(2) לחוק העיקרי, אחרי "לפי סעיף 29(2)" יבוא "או (4)".

אחרי פסקה  יבוא: תיקון סעיף 32 7.

אחרי פסקה  יבוא: בסעיף 32 לחוק העיקרי –

ולפניו יבוא: "(א) הכריזה הממשלה על אזור תיירות מיוחד, יהיו נתונות לגורם המוסמך הסמכויות כמפורט להלן, לפי העניין:

ולפניו יבוא: נוסף על האמור בפסקה (1), לשם אכיפת ההוראות כאמור בסעיף 12ד, רשאי שוטר" – שימו לב, זה רק שוטר, עד עכשיו דיברנו גם על שוטרים וגם פקחים, זה רק שוטר רשאי –

ולפניו יבוא: למנוע ממי שסירב לדרישת גורם מוסמך כאמור בפסקת משנה (1) את הכניסה לאזור התיירות המיוחד ואף להשתמש בכוח סביר בנסיבות העניין לשם כך;

ולפניו יבוא: תיקון סעיף 44 8.

ולפניו יבוא: בסעיף 44(ד) לחוק העיקרי –

אחרי פסקה  יבוא: "(3) ההגבלות לפי סעיפים 12ג ו-12ד לא יחולו על עובדי כאמור בפסקה (2) בעת מילוי תפקידם".

אחרי פסקה  יבוא: שוב, זה אומר, שגם לעניין של הכניסה לאזור תיירות מיוחד יש את הסייגים שחלים על שורה של גורמים: חברי כנסת, שופטים וכן הלאה.

אחרי פסקה  יבוא: וההגבלות האלה גם לא חלות על העובדים שלהם בעת מילוי תפקידם, בעת שהם מתלווים אליהם.

אחרי פסקה  יבוא: סעיף נוסף זה סעיף חדש, סעיף 9, הוא בעצם מחליף, מוסיף את סעיף 44 א, שמחליף שני סעיפים קודם, שנכנסו גם לעניין התקנות וגם לעניין האזור המוחל, זה לעניין המחלים.

אחרי פסקה  יבוא: ההוראה אומרת כך: הוספת סעיף 44א 9.

אחרי פסקה  יבוא: "אחרי סעיף 44 לחוק העיקרי יבוא: "הוראות לעניין מחלים" – 44א.

אחרי פסקה  יבוא: "בקביעת הגבלות לפי חוק זה תבחן הממשלה או ועדת השרים, לפי העניין, אם לקבוע הוראות שונות לעניין מי שניתן לו אישור החלמה, רק שהובאה בפניה עמדת שר הבריאות וחוות דעת מקצועית מטעם משרד הבריאות שלפיה אין בכך כדי לפגוע בתכליות המנויות בסעיף קטן 4(א).

אחרי פסקה  יבוא: " זה קובע, בקביעה של כל הגבלה, לפי החוק הזה, גם תקנות, גם לעניין אזור מוגבל, כל הגבלה לפי חוק זה, הממשלה או ועדת שרים, מחויבת לבחון, אם היא יכולה לקבוע הוראות מיוחדות, הוראות ספציפיות לעניין מי שניתן לו אישור החלמה.

אחרי פסקה  יבוא: אבל הדבר הזה ייעשה רק לאחר שהובאה בפניה עמדת שר הבריאות וחוות דעת מקצועית מטעם משרד הבריאות שבוחנת את ההוראות האלה אל מול התכליות המנויות בסעיף קטן 4(א), שזה בעצם, אני מזכיר, כל נושא התפשטות נגיף הקורונה, הדבקה וכן הלאה.

אחרי פסקה  יבוא: תיקון סעיף 46.

אחרי פסקה  יבוא: 10.

אחרי פסקה  יבוא: "בסעיף 46(א) לחוק העיקרי, אחרי "באמצעות ועדת שרים" יבוא "לעניין הכרזה על אזור תיירות מיוחד".

אחרי פסקה  יבוא: זה אומר, שהכרזה על אזור תיירות מיוחד יכולה להיעשות גם בוועדת שרים, כמו קבינט הקורונה.

יעקב אשר: תודה.

יעקב אשר: אדוני היועץ המשפטי, יש לנו עוד דבר אחד שדיברנו עליו קודם, שאלנו את היועצת המשפטית של משרד הבריאות, האם לגבי העניין של הסימולטניות היא רוצה, מוכנים או חושבים שיש צורך להוסיף מילה אחת שתבהיר את זה או שתרצה את ההבנה של אדם שקורא את זה, שיבין לגבי הפתיחה.

יעקב אשר: בבקשה, גברתי.

מיכל גולדברג: אני חושבת שאין מקום לשנות את הנוסח.

מיכל גולדברג: יש פה שיקול דעת לממשלה כמובן, להתקין תקנות בנוגע לאזור המיוחד, כמו שאמרנו, שיקול הדעת אינו מוגבל דווקא להכרזה, להפך, מן הראוי שייבחן - - -

קארין אלהרר: אפשר עוד לפני?

מיכל גולדברג: גם עכשיו אפשר לשקול אבל מן הסתם, בכל שלב.

גור בליי: פה יש חובה לשקול, חובה לבחון והשאלה היא, האם לא ראוי שהחובה לבחון תבוא ביחד עם ההכרזה?

מיכל גולדברג: אני חושבת שעדיף להשאיר את הסעיף ככה.

מיכל גולדברג: הבחינה תיערך על ידי הממשלה, היא יכולה להיעשות בכל שלב, לדוגמה, אם בשלב ההכרזה המצב הוא כזה שלא מאפשר עדיין פתיחה של אטרקציות מסוימות אבל שבועיים אחרי זה נראה שהמנגנון עובד טוב ולא רק שאין עלייה בתחלואה באילת אלא יש אפילו ירידה בתחלואה באילת, יכול להיות שיבחנו ויחליטו לפתוח עוד דברים.

קארין אלהרר: משרד המשפטים מתעלם מזה?

יעקב אשר: מילה אחת שתוסיף, אני לא ידוע איזה, היא בעצם תבוא ותגיד, הרצון או ההבנה של הממשלה שצריך לבוא סימולטנית.

יעקב אשר: ברור שזה צריך להיות תלוי בנתוני ההדבקה וכו'.

מיכל גולדברג: אולי נוסיף גם את זה.

מיכל גולדברג: אני חושבת שלא כדאי לפתוח - - -

גור בליי: ברור שבהמשך אתם יכולים לפתוח עוד דברים.

גור בליי: אבל מה שצריך להיות ברור, שכבר בהכרזה אתם עושים את הבחינה בפעם הראשונה.

גור בליי: את הבחינה בפעם הראשונה אתם עושים עם ההכרזה.

יעקב אשר: אני לא חושב שזה כופה משהו עליכם, זה רק אומר דבר אחד, בעצם מה הבסיס לטיעון שהיה לנו בבואנו לבקש את התיקון הזה?

יעקב אשר: הבסיס לטיעון היה דבר אחד, לפתוח אזור תיירות, כל האופרציה הזאת, כל הבדיקות האלה, רק כדי שאנשים יבואו לכלוב של זהב, ייכנסו אליו וייצאו ממנו, זה לא נכון.

מיכל גולדברג: לכן אדוני, נקבע סעיף, שמבהיר שהממשלה תבחן אם יש מקום לתת הקלות נוספות.

מיכל גולדברג: זה מה שנקבע ואכן הממשלה תבחן את הדברים.

מיכל גולדברג: להתוות בדיוק מתי היא תבחן את זה - - -

יעקב אשר: לא מתי היא תקבע, מתי היא תבחן.

מיכל גולדברג: נשאיר את זה לשיקול דעת - - -

יעקב אשר: לבחון – גם להשאיר לשיקול דעת?

שי סומך: בכל מקרה, הפרשנות היא, שבזמן ההכרזה יש חובת שקילה.

שי סומך: מיכל, גם גור אמר - - -

יעקב אשר: גם הפרשנות שלכם היא כזאת?

שי סומך: כן.

יעקב אשר: אז שיירשם לפרוטוקול, משרד המשפטים, היועץ המשפטי לוועדה, וגם היועצת המשפטית למשרד הבריאות, בעצם הפרשנות שלכם בניסוח של עכשיו, ללא תיקון: שהבחינה צריכה להיות בזמן ההכרזה.

יעקב אשר: זה יירשם בפרוטוקול, נגמר הדיון.

יעקב אשר: הלאה.

גור בליי: סיימנו את ההקראה.

גור בליי: הוגשו לנו הסתייגויות, עד עכשיו קיבלנו הסתייגויות מסיעות ישראל ביתנו ומרצ.

קארין אלהרר: גם ממני.

אוסאמה סעדי: עכשיו נציג את ההסתייגויות שלנו.

יעקב אשר: מרצ – הסירו.

יעקב אשר: אם ירצו להחזיר, נשקול.

יעקב אשר: ראשונת המסתייגים, חברת הכנסת אלהרר.

יעקב אשר: אני מבקש להגיד את עיקרי ההסתייגות, כדי שלא נצטרך אחר כך להקריא.

קארין אלהרר: אדוני, אני מבקשת להסתייג בשם סיעת יש עתיד-תל"ם, יואב סגלוביץ' ואני: סעיף 12ג(א), לעניין האטרקציות, מתחמי הסעדה, חנויות הרחוב.

קארין אלהרר: תראו, אני באמת חושבת – אני חוזרת על הטיעון הזה בפעם המי יודע כמה – אנחנו סוגרים את העיר, אין יוצא ואין בא, תראו לאן הגענו.

קארין אלהרר: החוק הזה לא יתקיים כל עוד אין מערך בדיקות פעיל.

קארין אלהרר: כל האירוע הזה, הכול יידחה כי אין מי שיפעיל את הבדיקות.

קארין אלהרר: למה?

קארין אלהרר: כי רוצים לשמור על הסטריליות ועל הניקיון מקורונה.

קארין אלהרר: לכן אדוני, אני מבקשת, להסתייג מההצעה כפי שהיא כרגע בפני הוועדה, ולאפשר לכל תושבי אילת שרוצים להתפרנס בעירם המבודדת, לעשות כן.

קארין אלהרר: וגם אדוני, מעבר לעובדת הפרנסה של התושבים, צריך להחזיר את אילת להיות אטרקטיבית בפני התיירים.

מיכאל מלכיאלי: קארין, החוק מאפשר להם.

קארין אלהרר: החוק לא מאפשר.

מיכאל מלכיאלי: החוק מאפשר: אולם הממשלה תשקול לקבוע – מותר לעשות כל אטרקציות - - - -

קארין אלהרר: הממשלה אפילו לא מתחייבת למועדים.

קארין אלהרר: אני אומרת, היא לא התחייבה למועדים, היא לא מתחייבת שזה ייקרה, למה היא כן מתחייבת?

קארין אלהרר: להעיק עליהם בבדיקות.

יעקב אשר: תודה רבה.

יעקב אשר: אלה עיקרי ההסתייגויות?

יעקב אשר: הוגשו לנו?

יעקב אשר: תודה רבה.

יעקב אשר: הבאה בתור, הרשימה המשותפת.

יעקב אשר: כל אחד שהוא חבר בוועדה, יכול לדבר.

עופר כסיף: קודם כל לגבי פתיחת עסקים בכלל באילת, חשוב להדגיש, אני רוצה שכולם יטו אוזן ויבינו על מה אנחנו מדברים כשאין פה התחייבות לפתוח, בהתאם לתו הסגול כמובן, את כל העסקים.

עופר כסיף: מדובר בעיר שכולנו יודעים שהיא מוכת אבטלה בגין הקורונה והיא נסמכת באופן כמעט מוחלט על תיירות.

עופר כסיף: מלונות – ביררתי את זה אתמול – מהווים כ-25%-28% מכוח העבודה.

עופר כסיף: כל מה שקשור לתיירות, מעבר לזה, מסעדות, ברים וכן הלאה, זה למעלה מ-50% מכוח העבודה.

עופר כסיף: אם לא פותחים את כל העסקים האלה - - -

יעקב אשר: ביומיים האלה שתקפו אותי כל הזמן, אף אחד לא אמר את זה אלא העדיפו לדבר אתי על הסקטוריאלי שיש לי באילת.

עופר כסיף: לא אנחנו.

עופר כסיף: מיקי תקף אותך, לא אנחנו.

אוסאמה סעדי: מיקי תקף אותך, לא אנחנו, אנחנו עמדנו לצדך.

קארין אלהרר: הוא לא דיבר עליכם.

אוסאמה סעדי: הממשלה תקפה אותך.

יעקב אשר: לא, לא, הממשלה.

אוסאמה סעדי: גם הממשלה תקפה אותך.

יעקב אשר: גם אנשים באילת תקפו אותי.

מיכאל מלכיאלי: סניף דגל התורה באילת תמך בך.

יעקב אשר: זה נכון.

עופר כסיף: חברים, אני רוצה להדגיש עוד פעם, בעיר שלמעלה מ-50% מכוח העבודה שבה תלוי במעטפת של המלונות, קרי, מסעדות וכן הלאה, אם לא יאפשרו לפתוח אותם, זה לא מה שיציל את העיר.

עופר כסיף: לכן אדוני, זאת ההסתייגות הראשונה.

גור בליי: רגע, מה ההסתייגות?

עופר כסיף: ההסתייגות היא, מה שקארין אמרה, אני מצטרף לקארין.

עופר כסיף: ההסתייגות השנייה נוגעת לאפשרות של הממשלה להרחיב את האיים הירוקים למקומות נוספים, זה נמחק ואנחנו רוצים להוסיף את זה כהסתייגויות.

עופר כסיף: ודבר אחרון, בנוגע לנושא הבדיקות, למצוא מנגנון שיאפשר לתושבי ועובדי אילת והאזור, שלא יצטרכו להיות מוטרדים על ידי בדיקות בכל שבוע אלא לחשוב על מנגנון אחר.

עופר כסיף: צריך למצוא את האיזון בין הזכויות לבין טובת הכלל.

עופר כסיף: אני חושב שאילוץ של בדיקות פעם בשבוע, זה חורג מהאיזון.

גור בליי: בשביל לרשום הסתייגות אני צריך הצעה קונקרטית לתיקון.

עופר כסיף: מה שקיבלת, קיבלת, בוא נתקדם.

אוסאמה סעדי: אני אחדד.

אוסאמה סעדי: ההסתייגויות שלנו הן הסתייגויות לצורך רשות דיבור, אנחנו רוצים הצבעה אבל אנחנו מבקשים הסתייגויות לצורך רשות דיבור במליאה, לחבר הכנסת עופר כסיף ולי.

גור בליי: פשוט, רשות דיבור לכל הסיעה?

אוסאמה סעדי: לא לכל הסיעה, לעופר כסיף ולי.

אוסאמה סעדי: אבל מה שאמר עופר, זה חומר למחשבה לכולנו, ובראשם, לכבוד יושב-ראש הוועדה, כשאנחנו יצאנו למאבק הזה יחד והגענו להצעת החוק, פה אחד, עשינו מלחמה, בעבור מה?

אוסאמה סעדי: על מה?

יעקב אשר: משכו את החוק, מה לעשות?

אוסאמה סעדי: ומה עשינו?

אוסאמה סעדי: היינו צריכים מיד להגיד, ואללה, משכו את החוק, בוא נצביע.

יעקב אשר: אני קיבלתי את בקשת הממשלה - - -

אוסאמה סעדי: רגע, תן לי להוציא את מה שיש לי בלב.

יעקב אשר: בבקשה.

אוסאמה סעדי: אנחנו הצלחנו בעניין הזה והבענו את ההסתייגות של הממשלה, יחד אתך, כי באת ואמרת, אנחנו רוצים להוריד את ההסתייגות הזאת ואנחנו נעביר את החוק כמו שהעברנו בוועדה.

אוסאמה סעדי: זרמנו אתך.

אוסאמה סעדי: אמרת לי, אנחנו רוצים לשמור על כבוד הוועדה, בסדר.

אוסאמה סעדי: איפה הכבוד?

אוסאמה סעדי: מה נשאר?

אוסאמה סעדי: לא נשאר.

אוסאמה סעדי: יעקב, לפחות בשלושה נושאים חשובים לנו, שהצבענו על זה פה פה אחד, אזורים נוספים, כי רצינו לתת לממשלה אפשרות, לא בחוק הזה, אלא לתת לממשלה אפשרות להוסיף את נצרת, יש כאלה שרצו להוסיף את טבריה, אז לתת לה אפשרות, אפילו את זה מחקו.

אוסאמה סעדי: לפתוח את כל העסקים פרט לבתי המלון, אמרנו, אנחנו רוצים אילת כי יש לנו מאות ואלפי עובדים שעובדים שם, אמרנו, כן.

אוסאמה סעדי: איפה זה?

יעקב אשר: זה נמצא?

אוסאמה סעדי: לא נמצא.

יעקב אשר: לא בנוסח - - -

אוסאמה סעדי: לא נמצא, תבדקו אותי.

אוסאמה סעדי: לכן זה גורניש, זה ישראבלוף.

יעקב אשר: אני אענה, אוסאמה, ידידי, אני חושב שמן הראוי היה שהממשלה תתקן את העניין, שכבר תיקנה כמעט לגמרי, עוד מילה אחת הייתה עוזרת פה - - -

אוסאמה סעדי: אבל מילה אחת לא נתנו לנו - - -

יעקב אשר: תן לי לדבר.

אוסאמה סעדי: אתה בעצמך אומר, מילה אחת לא נתנו לנו.

יעקב אשר: אוסאמה, אנחנו עובדים ביחד פה, אנחנו עשינו פה שינויים גדולים וחשובים.

יעקב אשר: אני אומר דבר אחד, אנחנו שינינו פה דברים, אם זה היה תלוי בי, היינו משנים בצורה ברורה יותר.

יעקב אשר: הם עדיין שינויים שמחייבים את הממשלה, אבל אני אומר, קיבלתי את בקשתם של תושבי העיר אילת – ששרת התיירות האשימה אותי יומיים שאני מעכב – וראש העיר שביקש שנעביר את זה בצורה הכי מיטבית שאנחנו יכולים, ואת זה אנחנו עושים.

יעקב אשר: אותנו לא יאשימו שאנחנו נעצור את זה.

יעקב אשר: עשינו ככל האפשר לתקן, עד הרגע האחרון תיקנו דברים ואתה בא ומזלזל בזה?

יעקב אשר: חבל כי לא למדת אותם.

אוסאמה סעדי: תגיד לי מה.

יעקב אשר: אמרו את זה בדיון, לא אגיד עוד פעם.

יעקב אשר: אוסאמה, אל תפריע לי.

יעקב אשר: זה פופוליסטיקה מה שאתה עושה עכשיו, זה לא חברי.

יעקב אשר: אני מתכוון לזה ברצינות למרות שאני אחייך אליך עוד דקה.

יעקב אשר: אני אומר, לא יצאנו וכל תאוותנו לטובת העיר אילת, יצאנו עם שלושת רבעי, חבל על הרבע שחסר אבל זה מה שיש.

יעקב אשר: אני נענה לפנייה הנרגשת של תושבי אילת, אני חושב שהוועדה צריכה לעשות את זה ואנחנו מקדמים תחת מחאה את החוק בצורה הזאת.

יעקב אשר: בבקשה, אלי אבידר.

גור בליי: סליחה אלי, לפני שאתה מתחיל, שהפרוטוקול לא ייצא חסר, חבר הכנסת כסיף העביר, יש שלוש הסתייגויות של הרשימה המשותפת, שמרצ מצטרפת אליהן, האחת, אותה הסתייגות של יש עתיד, לגבי פתיחה של עוד מקומות.

גור בליי: השנייה, להחזיר את האפשרות שאפשר יהיה להכריז על אזורים נוספים.

גור בליי: שלוש, לפתור תושבים ועובדים מבדיקות.

גור בליי: אלה שלוש ההסתייגויות של המשותפת ומרצ.

אוסאמה סעדי: ואני כבר מצהיר, שרק שנינו נדבר במליאה.

אלי אבידר: הייתי רוצה לחלק את הדברים שלי לשניים.

אלי אבידר: אחד, מאחר ואנשים כבר נתנו את נאום הסיכום שלהם, אגיד את זה בדקה ולאחר מכן נגיע להסתייגויות.

אלי אבידר: אדוני היושב-ראש, לפני יומיים התברר לנו, ששר הבריאות פעל בבריונות, הבריונות נמשכת ולצערי הפקרנו את כל שאר מתחמי התיירות.

אלי אבידר: יש מלונאים ועובדים בכל הארץ, שהממשלה הזאת פשוט מחקה להם את הפרנסה.

אלי אבידר: ולך, אדוני היושב-ראש, יעקב, הייתי שואל, מה היה שווה כל הנאום חוצב הלהבות שלך במליאה, על זה שזה לא בסדר, שהממשלה לא בסדר, מה בסך הכול עשינו – אם הלכת והתפשרת?

אלי אבידר: הכניסו אותך לסרטון של ראש הממשלה ומאותו רגע אתה סונדלת.

אלי אבידר: אני רוצה להגיד דבר פשוט, משרד בריאות שעומד בראשו שר כושל, שמתעקש על שני מתחמי תיירות כי הוא לא יודע לעמוד בלחצים של עוד אזורים ועכשיו מתברר שהחוק הזה, אפילו אם הוא יעבור הלילה, לא יוכל להיות מופעל כי אין מתחמי בדיקה, כי סגן שר הבריאות מפנה אותנו למנכ"ל מד"א, לשאול אותו, הוא מפיל את האחריות על ראש העיר, שזאת האחריות של הרשות המקומית והרשות המקומית הזאת לא יודעת.

אלי אבידר: אז אני רוצה לומר - - -

יעקב אשר: אני מקווה שהכותרת ב"ידיעות אחרונות" מחר תהיה מה שאתה אומר ולא מה שכתבו היום, את האנטישמיות הזאת, שהחרדים עוצרים את אילת.

יעקב אשר: איפה כל אלה היו?

יעקב אשר: כותרת ראשית בידיעות.

אלי אבידר: יעקב, אני קראתי את גלובס וראיתי, שאתה דווקא הכנסת לתוך החוק הזה, אז בוא, לא נחכה לידיעות אחרונות.

אלי אבידר: אני רק אגיד דבר פשוט, תראה, שר בריאות כושל שלא אכפת לו בכלל, מתייחס לחיים של אנשים ולפרנסה של אנשים כאילו שזה משחק בידיים שלו והפרנסה של אנשים נמצאת בידיים של אנשים שלא יודעים לנהל את זה.

אלי אבידר: לכן, אני שואל אותך, יעקב, פעם נוספת, מה שווה כל עבודת הוועדה הזאת, אם בסופו של דבר הוא משך את החוק ואתה התקפלת?

אלי אבידר: מה שווה כל העבודה של הוועדה?

יעקב אשר: אניד לך משהו - - -

אלי אבידר: נעבור להסתייגויות.

אלי אבידר: תן לי לעבור להסתייגויות.

אלי אבידר: אני לא רוצה - - -

אלי אבידר: אתה לא רוצה?

אלי אבידר: אני רוצה.

אלי אבידר: אני רק רוצה להרגיע את מלכיאלי, שהוא יגיד את זה ככה, והכול בסדר.

אלי אבידר: לא תכננו שום דבר.

אלי אבידר: אני רוצה שתדע דבר אחד, זה עצוב שאתה עושה מזה בדיחה.

יעקב אשר: אני לא עושה מזה בדיחה.

אלי אבידר: זה עצוב שאתה עושה מזה בדיחה, יש אנשים שאין להם איך להתפרנס.

אלי אבידר: ועכשיו תקרא לי פופוליסט, אני עוד יותר - - -

יעקב אשר: לא, לא אגיד לך פופוליסט.

אלי אבידר: יש מתחמי תיירות שלא יעבדו, וגם באילת לא יעבדו.

מיכאל מלכיאלי: ואם נתקע את החוק הזה, מה ייקרה?

אלי אבידר: מלכיאלי, תעשה לי טובה, אתה חלק מהקואליציה הכושלת הזאת, קח אחריות פעם אחת.

יעקב אשר: אף אחד מאילת לא דיבר על זה.

אלי אבידר: פעם אחת קח אחריות, בוא נמשיך.

אלי אבידר: אני רוצה להמשיך להסתייגויות.

אלי אבידר: ההסתייגות הראשונה, נתנו חמש הסתייגויות, אני אומר את זה בקווים כלליים כדי לא להלאות.

אלי אבידר: ההסתייגויות הראשונה של שני הסעיפים הראשונים, גור בליי, אתה אתי?

אלי אבידר: הוספת טבריה.

יעקב אשר: באר-שבע.

אלי אבידר: נכון, באר-שבע.

אלי אבידר: אני מדבר על שתיים כרגע, שכוללת את כולם.

אלי אבידר: בהסתייגות הראשונה, הוספת טבריה.

אלי אבידר: בהסתייגות השנייה, להכניס שיקולים חשובים להכריז על אזור תיירות מיוחד כמו פגיעה כלכלית חמורה, ואישור של ועדת החוקה מראש ולא בדיעבד.

תמי סלע: כן, אבל בהסתייגות הראשונה והשנייה זה טבריה והאפשרות להכריז על כל אזור אחר.

אלי אבידר: נכון.

אלי אבידר: לאחר מכן, הסתייגות מס' 6, הקלה על קרובי משפחה מקרבה ראשונה בעניין הבדיקות המהירות והסתייגות 7, אם פותחים חדר אוכל במלון, אין שום סיבה לא לפתוח מסעדות שנמצאות בטיילת ליד ובמתחם האזורי בעיר אילת, שמהווה גם את שרשרת המזון של האורחים שמגיעים.

אלי אבידר: תודה רבה, אדוני.

אלי אבידר: הכי חשוב, שיש סרטון, ושרת התיירות הוציאה ציוץ, שזה כחול לבן עשו.

אלי אבידר: זה מה שמעניין אתכם אבל החוק לא יעבור מחר.

אלי אבידר: אילת לא תעבוד מחר וגם לא תעבוד בסוף השבוע כי החוק לא מוכן.

אלי אבידר: החוק לא יעבור.

יעקב אשר: תודה.

יעקב אשר: חבר הכנסת מאיר כהן, אני נותן לך כאורח כבוד שלנו פה.

מאיר כהן: אני רוצה להגיד משהו, א.

מאיר כהן: בניגוד להרבה דברים, אני בהחלט מסכים אתך בעניין הכותרת - - -

יעקב אשר: איזה כותרת?

מאיר כהן: של החרדים.

יעקב אשר: בידיעות אחרונות.

יעקב אשר: התרגלנו כבר.

מאיר כהן: הדבר השני, אחרי שאמרתי את זה, נמצא פה ראש העיר ונמצאים תושבי אילת, אני מציע לכל החברים, אנחנו נעשה את שלנו, אנחנו נעביר את החוק הזה והכנסת תביא את זה לפתחה של הממשלה.

מאיר כהן: רציניים?

מאיר כהן: שיהיו רציניים.

מאיר כהן: אני לא חושב שאנחנו צריכים לספק בידיה של הממשלה ולעכב את החוק הזה.

מאיר כהן: רציתם חוק?

מאיר כהן: קחו חוק, עם ההסתייגויות, עם מה שצריך אבל קחו חוק ונעשה את זה כמה שיותר מהר.

מאיר כהן: יואילו האדונים בממשלה, שיהיה מי שיתכלל את האירוע הזה.

מאיר כהן: הטרגדיה הגדולה, שאתה נכנס ויוצא ואתה שומע שאנחנו שוב מדברים, צודק מי שאומר, שאין אחד שמתכלל את האירוע הזה.

מאיר כהן: יש מלחמת ציוצים, אלי צודק, אתה פותח את הטוויטר, כאילו הכנסת והחוק הזה מתנהל בטוויטר, מי יותר גיבור, מי לקח יותר אחריות על הדבר הזה.

מאיר כהן: אבל אני חושב שהאחריות שלנו כחברי כנסת, לא משנה מאיזה סיעה, להעביר את החוק, לסיים אותו היום, לשים את זה בממשלה ולהגיד, אנחנו את שלנו עשינו, קחו עכשיו, נראה אתכם גיבורים.

מאיר כהן: אבל שאנחנו לא נכשיל את החוק הזה.

יעקב אשר: אני מתגעגע לימים שהיינו ביחד בשלטון המקומי, למטה המאבק.

מאיר כהן: בלי להטיל דופי, חלילה, בחבריי, כל אחד עושה כאן את העבודה מצוין, אבל בסופו של דבר ייצא, שאנחנו, ועדת החוקה וחברי הכנסת, שיחקו לידיה של הממשלה ותקעו את החוק.

מאיר כהן: אתם רוצים להעביר את החוק, אדוני שר הבריאות, סגן שר הבריאות, ראש הממשלה ?

מאיר כהן: תעבירו.

מאיר כהן: אנחנו לא נתקע את זה.

מיכאל מלכיאלי: גם אם נתקע את זה, זה לא יעזור, זה לא יפתור את הבעיה.

עופר כסיף: אף אחד לא רוצה לתקוע, רוצים שהעיר תיפתח כבר.

מיכאל מלכיאלי: אבל אם נתקע, זה לא ייפתח, זה יישאר תקוע עוד כמה ימים.

עופר כסיף: ברור שלא נתקע, אבל צריך להזיז את זה.

עופר כסיף: שמעתי מה קיש אמר קודם, אין מוכנות.

יעקב אשר: פתחתם ישיבה נפרדת?

יעקב אשר: יואב סגלוביץ', בבקשה.

יואב סגלוביץ': בגלל שהחוק הממשלתי נמשך, שאלתי בקול רם בוועדה, האם אנחנו חלק מאיזה שהיא הצגה וסטטיסטיים בהצגה של מישהו אחר ונמצא את עצמנו עומדים במסיבת עיתונאים או באיזה אירוע אחר, שרואים את בנימין נתניהו ודודי אמסלם ושר הבריאות – ואני מצטער שאמרתי את זה כי אם לא הייתי אומר את זה, כנראה לא היו חושבים לעשות את זה - ואז הם אמרו, היואב הזה ממזר, איזה רעיון נתן לנו, נעשה סרטון על המרפסת, נצטלם ונגיד שפתרנו את הבעיה.

יואב סגלוביץ': אז ראיתי את זה, קראתי והבנתי את זה, מה שלא ידעתי, מעבר להרמת המסך מאחורי מה שקורה, יש עוד מסך שהתרומם פה היום רק לפני שעה וחצי, הוא הרבה יותר מטריד אותי.

יואב סגלוביץ': איך יכול להיות שיושבים פה ברצף, שואלים שאלות לא משפטיות, שימו בצד את המשפט: האם יש בדיקות, איפה הן יהיו, כמה יהיו, מי בודק, מי עושה?

יואב סגלוביץ': ושאלת המפתח היא, שאלתי אתמול, שלשום ולפני שבוע: האם מחר בבוקר אפשר להפעיל את המודל?

יואב סגלוביץ': כל בעלי המקצוע אמרו לי, כן, בוודאי.

יואב סגלוביץ': יעקב, אנשי המקצוע אמרו, כן, בוודאי, אפשר לפתוח מחר בבוקר.

יואב סגלוביץ': ואנחנו בשאלת תם או לא בשאלת תם, או מתוך ניסיון חיים של העבר או מתוך שפת הגוף של היושבים פה שאלתי היום את השאלה, אז מסתבר, שהיא לא תיפתח מחר.

יואב סגלוביץ': או, מערך הבדיקות המהיר לא ייפתח מחר.

יואב סגלוביץ': מה זה מערך הבדיקות?

יואב סגלוביץ': הוא לב לבו של הקונסטרוקציה המשפטית שנבנתה פה, מזה בנו את המגדל.

יואב סגלוביץ': אז מה זה אומר?

יואב סגלוביץ': שאנחנו מתעסקים פה עם ממשלה של טייחים, שאין לה יסודות.

יואב סגלוביץ': אחרי שעושים את הטיוח, באים פה לכנסת – ואני מתחבר פה למה שאמר יושב-ראש הוועדה – תחת כל עץ רענן התראיינה שרת התיירות ושר הבריאות, פסדה, אין להם מושג ירוק.

עופר כסיף: תרתי משמע אין להם מושג ירוק.

יואב סגלוביץ': זה אצלנו כאן בוועדה ואנחנו נאשר את החוק הזה.

יואב סגלוביץ': יש לנו הסתייגות, לא נבזבז פה זמן על זה, נציג את ההסתייגות במליאה.

יואב סגלוביץ': אנחנו מאשרים חוק שאני תקווה, שלמרות שהם חבורה של טייחים, ימצאו מישהו שמבין בבניין שיבנה את המבנה הזה, שהעיר אילת תתחיל לעבוד ממחר בבוקר.

יואב סגלוביץ': יעקב, צריך 24 שעות שיעברו מהרגע שהממשלה מכריזה וצריך להתקין תקנות.

יואב סגלוביץ': אני אומר לך בוודאות, אני יודע שהזמינו אנשים למלונות באילת, המלונאים התכוננו, הזמינו אוכל, הזמינו דברים, מסעדות צריכות להיפתח לא סימולטני, כן סימולטני, איך שתקראו לזה.

יואב סגלוביץ': הכרזתם כאן בקול רם וברור ואמרתם, שתפתחו את המסעדות אז תעמדו בזה.

יואב סגלוביץ': ואת כל התחקיר והפקת הלקחים, אל תעשו, חברים, כי אתם כנראה בדרך לפיאסקו הבא בהצעת החוק הבאה.

יואב סגלוביץ': תודה רבה.

יעקב אשר: תודה רבה, יואב, ותודה על השעות שהקדשתם פה יחד אתי בעניין הזה.

אלי אבידר: לריק, תוסיף את המילה לריק.

יעקב אשר: לריק, כמו שאומר אלי אבידר.

יעקב אשר: בבקשה, אלעזר שטרן.

מיכאל מלכיאלי: אפשר להצביע?

יעקב אשר: כן, אחרי אלעזר שטרן, מצביעים.

אלעזר שטרן: כמובן מיותר להגיד, שכל חברי הכנסת שנוכחים פה רוצים שהחוק הזה יעבור כמה שיותר מהר לטובת תושבי אילת.

אלעזר שטרן: מההסתכלות, קצת מכאן אבל הרבה יותר מבחוץ, בממשלה מסודרת – ואני לא אומר את זה כדי לגרוע כהוא זה מאילת – נכון שבאילת 80% מהתושבים עוסקים בתיירות.

אלעזר שטרן: אם המדיניות הזאת הייתה קצת יותר מסודרת, היינו עושים את החוק לאילת וקובעים בחוק הזה מפתחות כדי שבשבוע הבא יפתחו גם את מצפה רמון, למרות שבמצפה רמון רק 60% זה תיירות, אנחנו מבינים שזה המון.

אלעזר שטרן: גם זה מבחינה מסוימת סוג של אי שיש לו שני צדדים אומנם, לא כמו אילת, שיש לו רק פתח אחד.

אלעזר שטרן: אני חושב שגדול על הממשלה הזאת להגיד לה מה עם מצפה רמון, לכן אני שומר את זה בצד.

קארין אלהרר: יעקב, כולם בעד, מה אתה מגייס?

אלעזר שטרן: יעקב, תגיד לקואליציה שכרגיל יכולים לסמוך על האופוזיציה בדברים שטובים לעם ישראל.

אלעזר שטרן: זה לא פעם ראשונה שאנחנו נצביע בעד, יותר מהממשלה, יותר מהקואליציה.

אלעזר שטרן: אני מסיים ואומר, שאם לחוק הזה היו כללים או הגיונות ויכולת ביצוע, בשבוע הבא היינו צריכים לדון על המשך הבחינה של ענף התיירות והמשך ההצלה של ערים אחרות, כמו שאנחנו עושים לאילת.

אלעזר שטרן: אני מקווה שנעשה את זה מהר מאוד.

אלעזר שטרן: תודה.

יעקב אשר: תודה רבה.

יעקב אשר: נתחיל עם ההסתייגויות.

יעקב אשר: הסתייגויות שנומקו את לא מקריאה.

תמי סלע: יש הסתייגות אחת של יש עתיד, שהצטרף אליה גם עופר כסיף.

קארין אלהרר: וגם מרצ.

יעקב אשר: מי בעד ההסתייגויות?

יעקב אשר: ההסתייגות לא התקבלה

יעקב אשר: ההסתייגות לא התקבלה.

עופר כסיף: אפשר לדעת מה התוצאה?

יעקב אשר: את התוצאות אשלח לך אחר כך בפקס.

יעקב אשר: זה לא דרבי.

תמי סלע: הסתייגויות 1 ו-2, זאת בעצם הצבעה אחת - - -

עופר כסיף: רק שייאמר לפרוטוקול, שהקואליציה, לא בפעם הראשונה, נאמנה לממשלה ולא לציבור ולא לאזרחיה.

יעקב אשר: תמי, בבקשה.

תמי סלע: הסתייגות 1 ו-1, בעצם הסתייגות אחת על טבריה וכל אזור אחר.

יעקב אשר: מי בעד הסתייגות 1, ירים את ידו.

יעקב אשר: מי בעד, מי נגד.

יעקב אשר: ההסתייגות לא התקבלה.

יעקב אשר: ההסתייגות לא התקבלה.

תמי סלע: הסתייגות מס' 3 היא לא הוצגה אז אני מקריאה אותה: בהוספת סימן ב1 בסעיף 12א(א) לחוק העיקרי, לאחר המילים: לאחר ששקלה את הפגיעה בזכויות עקב ההכרזה, יבואו המילים: ואת היקף הפעילות התיירותית באזור.

ניצן הורוביץ: של מי זה?

גור בליי: של ישראל ביתנו.

יעקב אשר: מי בעד ההסתייגות, ירים את ידו.

יעקב אשר: ההסתייגות לא התקבלה.

יעקב אשר: ההסתייגות לא התקבלה.

תמי סלע: הסתייגות 4 של ישראל ביתנו, שזה הוספת הקריטריונים לגבי בחינת האזורים, זה הוצג.

יעקב אשר: מי בעד, מי נגד, הצבעה.

יעקב אשר: ההסתייגות לא התקבלה.

יעקב אשר: ההסתייגות לא התקבלה.

תמי סלע: הסתייגות 5, של ישראל ביתנו, שהיא לא הוצגה אז אני אקרא אותה: בהוספת סימן ב1, בסעיף 12א(ד) לחוק העיקרי, המילים: בסמוך ככל האפשר לאחר – יימחקו, במקומן תבוא המילה: לפני.

תמי סלע: זה בעצם, שהעבודה לוועדה תהיה לפני ההכרזה ולא בסמוך להכרזה.

יעקב אשר: מי בעד ההסתייגות, מי נגד, ירים את ידו.

יעקב אשר: ההסתייגות לא התקבלה.

יעקב אשר: לצערי, ההסתייגות לא התקבלה.

תמי סלע: הסתייגות 6, של ישראל ביתנו, הוצגה, זה בדיקות מיידיות לקרובי משפחה, זכות לבדיקה מיידית לקרובי משפחה.

יעקב אשר: מי בעד ההסתייגות, מי נגד, הצבעה.

יעקב אשר: ההסתייגות לא התקבלה.

יעקב אשר: גם ההסתייגות הזאת לא התקבלה, לצערי.

תמי סלע: הסתייגות 7, של ישראל ביתנו, זה הפתיחה של מתקנים זהים גם בעיר.

יעקב אשר: מי בעד ההסתייגות, מי נגד, ניתן להצביע.

יעקב אשר: ההסתייגות לא התקבלה.

יעקב אשר: ההסתייגות לא התקבלה.

גור בליי: עכשיו ההסתייגות של הרשימה המשותפת ושל מרצ, אחת הן הצטרפו ליש-עתיד, זה כבר הוצבע.

גור בליי: נשארה ההסתייגות: להחזיר את האזורים הנוספים.

יעקב אשר: מי בעד ההסתייגות, מי נגד?

יעקב אשר: ההסתייגות לא התקבלה.

יעקב אשר: ההסתייגות לא התקבלה, בצער.

גור בליי: ההסתייגות הנוספת של הרשימה המשותפת ומרצ: לפטור תושבים ועובדים של אזור התיירות המיוחד מבדיקות בכניסה.

יעקב אשר: מי בעד?

יעקב אשר: מי נגד?

יעקב אשר: ההסתייגות לא התקבלה.

יעקב אשר: ההסתייגות לא התקבלה.

יעקב אשר: אם כך, כל ההסתייגות הוסרו.

יעקב אשר: כעת אנחנו מצביעים על הצעת חוק סמכויות מיוחדות להתמודדות עם נגיף הקורונה החדש (הוראת שעה) (תיקון מס' 5), אזור תיירות מיוחד, התשפ"א-2020, של חברי הכנסת איתן גינזבורג, מכלוף מיקי זוהר, מיקי חיימוביץ', משה ארבל, מתן כהנא, אלי אבידר, מאיר כהן, ניצן הורביץ.

יעקב אשר: מי בעד הצעת החוק כנוסח שהוקרא בוועדה, עם התיקונים שאמרו היועצים המשפטיים בתוכו, ירים את ידו.

יעקב אשר: הצעת חוק סמכויות מיוחדות להתמודדות עם נגיף הקורונה החדש (הוראת שעה) (תיקון מס' 5), התשפ"א-2020, נתקבלה.

יעקב אשר: הצעת החוק עברה פה אחד.

יעקב אשר: אדוני ראש העיר, רוץ לעיר שלך, זה יגיע למליאה, זה יעבור הלילה, נקווה מהר.

יעקב אשר: יש לנו עוד נושא על סדר-היום, הדיון בו יהיה בעוד – בכל מקרה אנחנו עוד פה.

אוסאמה סעדי: איזה נושא?

אסף פרידמן: רביזיה.

ניצן הורוביץ: מתי הצבעה על הרביזיה?

יעקב אשר: עוד 20-25 דקות.

גור בליי: הצבעה על הרביזיה לתיקון 9 לתקנות הגבלת פעילות, זה לא על החוק הזה.

יעקב אשר: הישיבה נעולה.

יעקב אשר: << נושא >> הצעת תקנות סמכויות מיוחדות להתמודדות עם נגיף הקורונה החדש (הוראת שעה) (הגבלת פעילות והוראות נוספות)(תיקון מס' 9), התשפ"א-2020 << נושא >>

יעקב אשר: חברים, אני מחדש את הישיבה.

יואב סגלוביץ': יעקב, אני מבקש רשות דיבור.

יואב סגלוביץ': אני עומד על זכותי לרשות דיבור.

יעקב אשר: אין בעיה.

יעקב אשר: חברים, אני מחדש את הישיבה, על סדר היום: הצעת תקנות סמכויות מיוחדות להתמודדות עם נגיף הקורונה החדש (הוראת שעה) (הגבלת פעילות והוראות נוספות) (תיקון מס' 9), התשפ"א-2020.

יעקב אשר: והנושא השני: הצעת תקנות סמכויות מיוחדות להתמודדות עם נגיף הקורונה החדש (הוראת שעה) (הגבלת פעילות והוראות נוספות) (תיקון מס' 9), התשפ"א-2020 – הצבעה.

קארין אלהרר: יואב, בוא נצביע קודם.

אלי אבידר: בוא נצביע, כמו שהצעת קודם.

אלי אבידר: בפעם שעברה קודם הצבענו, לאחר מכן דיברנו.

אלי אבידר: בואו נצביע ונדבר אחר-כך.

קארין אלהרר: הצבעה.

יעקב אשר: על הרביזיה.

אלי אבידר: אנחנו מדברים על הרביזיה.

עופר כסיף: אני מבקש להצביע.

עופר כסיף: הרביזיה שלי ואני מבקש להצביע עליה.

יעקב אשר: הצבעה בבקשה על הרביזיה של חברי הכנסת עופר כסיף, ניצן הורוביץ ויעקב אשר.

יעקב אשר: כולם בעד פתיחת הרביזיה.

יעקב אשר: אתה מוותר על רשות הדיבור?

עופר כסיף: כן, אמרתי, אני רוצה להצביע וזהו.

גור בליי: אני רוצה להסביר, מה שהיה בישיבה הקודמת - - -

אלי אבידר: לא, הבעיה שאין לכם רוב.

אלי אבידר: תספור כמה אצבעות יש ובוא נתקדם.

קארין אלהרר: אנחנו לא רוצים הסברים.

אלי אבידר: אנחנו לא רוצים הסברים, אנחנו רוצים הצבעה.

יעקב אשר: חבל שאתם מושכים את הזמן.

גור בליי: הייתה הצעת החלטה לאשר את תיקון מס' 9, למעט הפתיחה של מתחמי הקניות הפתוחים והתיקון לתיקון מס' 9, שעשה על זה שינויים.

גור בליי: ההצבעה נפלה, זאת אומרת לא אושרה, לא אושר תיקון מס' 9, וגם ההצעה של הוועדה לא אושרה.

גור בליי: לכן המשמעות של קבלת הרביזיה, לקבל את תיקון 9 והתיקון לתיקון 9 יהיה שוב על שולחן הוועדה.

מיכאל מלכיאלי: ואחרי זה, מה תיקון 9 אומר?

מיכאל מלכיאלי: תנתח לנו.

יעקב אשר: ואז יהיו הצבעות נוספות.

קארין אלהרר: יאללה, מי בעד.

יעקב אשר: מי בעד הרביזיה?

יעקב אשר: הרביזיה התקבלה.

יעקב אשר: הרביזיה התקבלה.

גור בליי: עכשיו, שהרביזיה התקבלה, תיקון 9, והתיקון לתיקון 9 הם שוב על השולחן.

יעקב אשר: יפה.

יעקב אשר: עכשיו אתה רוצה לנמק?

עופר כסיף: אין צורך.

קארין אלהרר: לא, רוצים הצבעה.

קארין אלהרר: הצבעה.

יעקב אשר: יואב, אתה מוותר על רשות הדיבור?

יואב סגלוביץ': רשות הדיבור לא הייתה על זה, ואני מוותר.

אוסאמה סעדי: המשמעות, אנחנו רוצים שזה יחול גם על מתחמי ביג, כמו חנויות הרחוב.

אלי אבידר: חברים, אני לא מכיר את הדבר הזה, זה לא קיים בפרוצדורה, שיועץ לשכת ראש הממשלה מנהל את הוועדה.

מיכאל מלכיאלי: תמיד יש פעם ראשונה.

אלי אבידר: מה זה הדבר הזה, שיועץ ראש הממשלה מכתיב לך מתי להצביע?

יעקב אשר: זה לא כמו בישראל ביתנו, לא מכתיבים לי.

יעקב אשר: מבטיחים לי צילום.

אלי אבידר: הכתיבו לך.

אלי אבידר: הוא אומר לך שהאנשים בדרך.

קארין אלהרר: יעקב, הצבעה.

עופר כסיף: יעקב, אתה מעכב בצורה לא הוגנת.

אלי אבידר: זה חוכא ואיטלולא, זה לא דמוקרטיה מה שקורה פה.

עופר כסיף: זה לא ועדת חוקה, זאת ועדת חוכא ואיטלולא.

יעקב אשר: אני מבקש מחברי הוועדה לשבת, יגיד לנו היועץ המשפטי, אחרי שנפתח הסעיף מחדש, על מה אנחנו אמורים להצביע.

יעקב אשר: צריך להקריא אותו?

קארין אלהרר: לא צריך להקריא, הוקרא.

קארין אלהרר: הצבעה.

יעקב אשר: היועץ המשפטי מסביר על מה הולכים להצביע.

גור בליי: בפני הוועדה יש שני תיקונים שעומדים להצבעת הוועדה.

גור בליי: האחד, תיקון מס' 9 לתקנות הגבלת פעילות, שמגדיל את כמות יחידות האירוח בצימרים מארבע לשש, ושיכולות להיות מופעלות.

גור בליי: וקובע את הפתיחה של חנויות הרחוב, למעט חנויות בקניונים מקורים וקניונים פתוחים, זה מה שנקרא ביגים, שוק קמעונאי וירידים, וגם מאריך את כלל תקנות הגבלת פעילות מ-14 בנובמבר ל-18 בנובמבר.

גור בליי: דבר נוסף, יש את התיקון לתיקון מס' 9, שעשה שינוי מסוים בהגדרה של נושא חנויות רחוב, בשביל להבהיר יותר מה זה מתחם קניות פתוח, שזה מתחם קניות שהוא לא קניון, שמונה 20 חנויות או בתי עסק לפחות ומופעל באמצעות חברת ניהול.

גור בליי: בעצם צריך להצביע על שני הדברים האלה.

עופר כסיף: אז בואו נצביע.

מיכאל מלכיאלי: מה ההבדל בין הראשון לשני?

מיכאל מלכיאלי: אני רוצה להבין.

אלי אבידר: מלכיאלי, אתה לא תבין בחיים.

אלי אבידר: עד שלא יהיה פה רוב, אנחנו מבינים שלא תבין.

מיכאל מלכיאלי: אתה רוצה להסביר לי?

אלי אבידר: אני מוכן להסביר לך אבל נראה לי שאתה לא תבין עד שלא יהיה פה רוב לקואליציה.

עופר כסיף: מלכיאלי, זה לא יפה ולא חברי מה שאתה עושה.

אוסאמה סעדי: מלכיאלי, אתם נגד פתיחת מתחמי הביג, תגיד את זה.

יעקב אשר: אני רוצה להבין עוד פעם על מה אנחנו מצביעים.

אוסאמה סעדי: זה עושה צחוק מהוועדה וממך.

יעקב אשר: אני לא מצליח להבין.

יעקב אשר: תסביר לי מה הוא אמר.

אוסאמה סעדי: אמרתי לפני שגור הסביר את זה, אנחנו רוצים פתיחה של חנויות הביג, זה הכול.

אוסאמה סעדי: אפשר להבין את זה?

אוסאמה סעדי: תצביע על זה.

אוסאמה סעדי: יש לך רוב?

אוסאמה סעדי: תצביע.

אוסאמה סעדי: אתם רוצים להפיל את זה?

אוסאמה סעדי: תפילו.

יעקב אשר: על מה אנחנו מצביעים?

יעקב אשר: לכן אני מבקש מהיועץ המשפטי להסביר.

אלי אבידר: מה יש להסביר?

אלי אבידר: מה אתה משגע אותנו?

אלי אבידר: אין לך רוב, תוציא את הוועדה להפסקה.

יעקב אשר: אני רוצה לדעת על מה אנחנו מצביעים.

אלי אבידר: שיהיה לך מינימום אינטגריטי, תוציא את הוועדה להפסקה.

יעקב אשר: אתם רק מאריכים את הזמן יותר ויותר.

אלי אבידר: מה, אנחנו פה ילדים בחדר שאתה אומר לנו את זה?

יעקב אשר: אני מבקש מהיועץ המשפטי, שיסביר לנו שוב - - -

קארין אלהרר: אבל הוא הסביר כבר.

גור בליי: אמרתי, תיקון מס' 9 כולל כמה מרכיבים.

גור בליי: הוא כולל גם את ההרחבה של הצימרים, גם את הארכת תקנות הגבלות פעילות בכללותם, גם פתיחה של חנויות רחוב, למעט חנויות בקניונים ומה שנקרא ביגים, מתחמים פתוחים, שוק קמעונאי או יריד.

גור בליי: זה מה שיש בתיקון מס' 9.

גור בליי: תיקון לתיקון מס' 9 משנה משהו בהגדרה.

קארין אלהרר: נכון, התיקון מפעם קודמת.

יעקב אשר: אנחנו מצביעים על כל התקנות?

קארין אלהרר: לא, תקנה תקנה.

קארין אלהרר: אל תערבב אותנו.

יעקב אשר: לכן אני שואל.

קארין אלהרר: תצביע בנפרד.

קארין אלהרר: יעקב, לא לערבב.

יעקב אשר: בפעם הקודמת הצבענו ככה.

קארין אלהרר: לא נכון, הצבענו בנפרד.

גור בליי: אם כך, אם אתם רוצים בנפרד, בדרך כלל מצביעים במקובץ, פה, בגלל שיש סוגיה ספציפית, יש לוועדה סמכות לאשר את התקנות כולן או חלקן, אז אני מציע שנעשה בעצם שתי הצבעות.

גור בליי: הצבעה אחת תהיה ספציפית על סוגית מתחמי הקניות הפתוחים, כשזה בעצם המילים: בקניון שאינו מקורה, הכולל 20 חנויות או בתי עסק לפחות – להוריד את זה.

גור בליי: וביחד עם זה, גם התיקון לתיקון שמתקן אותו, שמסדר את ההגדרה.

גור בליי: זאת תהיה הצבעה אחת.

גור בליי: והצבעה שנייה תהיה על שאר התקנות.

קארין אלהרר: בסדר.

קארין אלהרר: אז יאללה, עניין ראשון להצבעה.

קארין אלהרר: יעקב, תתעורר.

מיכל גולדברג: אני מזכירה שעמדתנו היא, עמדת הייעוץ המשפטי לממשלה, שלוועדה יש סמכות לאשר את התקנות כולן או חלקן לעניין שינוי היא מוסמכת לשנות את התוקף.

גור בליי: אנחנו לא משנים.

גור בליי: לא מוצע לשנות.

גור בליי: מוצע לא לאשר חלק מהן.

יואב סגלוביץ': אני לא מבין, חוזרים אחורה?

יואב סגלוביץ': יעקב, אנחנו בשלב של הצבעה, אנחנו לא צריכים הסברים.

יואב סגלוביץ': אנחנו הבנו ממך, גור, אנחנו מבקשים להצביע.

יואב סגלוביץ': הבעיה היא לא של הבנה, יש בעיה של מקום אחר.

עופר כסיף: יעקב, הרביזיה שאני ביקשתי, יכולנו להצביע עליה מזמן.

אלי אבידר: יעקב, אפשר להגיד ליולי אדלשטיין, להחליף אותך כי הוא מנהל את הוועדה גם בלי שהוא נמצא פה.

קארין אלהרר: יעקב, תתעורר, הצבעה.

יעקב אשר: אני מכריז על הפסקה עשר דקות.

יעקב אשר: אני לא מוכן בצורה הזאת.

יעקב אשר: הפסקה עשר דקות.

יעקב אשר: אני פותח את הישיבה ואני רוצה להודיע הודעה.

יעקב אשר: קודם כל, החוק של אילת כבר מונח במליאת הכנסת, זאת הבשורה הטובה.

אוסאמה סעדי: זה מוכן, זה מתעכב בגלל הוועדה הזאת.

יעקב אשר: אני יודע וזה חלק מהשיקולים שלי גם כן.

יעקב אשר: מאחר ויש פה חילוקי דעות איך להעלות את זה להצבעה, בצורה מלאה או בחלקים.

יעקב אשר: מבחינתי, אין לי משהו שמחייב אותי לכאן או לכאן - - -

ניצן הורוביץ: היועץ המשפטי אמר.

יעקב אשר: אתה יודע מה, אז אגיד ליועץ המשפטי להגיד.

אוסאמה סעדי: היינו בסרט הזה, היינו בגלגול הראשון, הצבענו ופיצלנו, אז מה קרה?

יעקב אשר: אני שאלתי את היועץ המשפטי ואני שואל את זה גם כאן:

יעקב אשר: יש שתי בקשות ששתיהן לגיטימיות ואני לא אגיד לכם מה אני מעדיף.

יעקב אשר: אני שאלתי את היועץ המשפטי, האם כשיש בקשה של החברים לעשות את ההצבעה בצורה המפוצלת, או בצורה המלאה, יש פה דרישה כזאת ודרישה כזאת - לכן, אני נועל את הישיבה וזה יגיע למליאה.

יואב סגלוביץ': אבל יעקב, אני ביקשתי רשות דיבור.

יואב סגלוביץ': ביקשתי רשות דיבור ואמרת לי בסוף.

יעקב אשר: לא אמרתי לך בסוף.

יואב סגלוביץ': יעקב, אני ביקשתי רשות דיבור.

יואב סגלוביץ': אני אפתח את ההקלטות, זה לא מכובד ולא מכבד.

יעקב אשר: הישיבה נעולה.